Astanada Suriya danışıqları\nBazar ertəsi Qazaxıstanın paytaxtı Astanada Suriya münaqişəsinin həlli üzrə danışıqlar başlayıb. “İnform.kz” saytı xəbər verir ki, görüşə 7 ölkənin nümayəndələri qatılıblar.\nQazaxıstan XİN-in görüş ərəfəsində yaydığı proqrama əsasən, “Rixos President” otelində yanvarın 23-də yerli vaxtla saat 13.00-da (Bakı vaxtı ilə saat 11.00) başlayan danışıqlar yanvarın 24-də eyni vaxtda başa çatacaq.\nDanışıqlarda Suriyanın hökumət və müxalifət nümayəndələri, habelə Rusiya, Türkiyə, İran və ABŞ təmsilçiləri, eləcə də BMT-nin münaqişə üzrə xüsusi elçisi Steffan de Mistura iştirak edir. Görüş bağlı qapılar arxasında keçirilir.\n“RİA Novosti”nin məlumatına görə, Qazaxıstan xarici işlər nazirinin müavini Roman Vasilenko deyib ki, görüşə Suriyadan 15 müxalif qrup qatılıb: “Suriyalı müxalif qruplar Astana danışıqlarında vahid lider və koordinasiya edilmiş strategiya olmadan iştirak edir. Bunlar Rusiya və Türkiyənin aktiv təşəbbüsü ilə dekabrın sonunda atəşkəs rejiminin bərpa olunmasını dəstəkləyən təşkilatlardır. Suriya müxalifət qruplarının lideri hələlik müəyyənləşməyib, lakin hər qrup öz nümayəndələri ilə təmsil olunur. Burada heç bir adamın bütün müxalifət adından danışmaq hüququ yoxdur”.\nVasilenko Suriya müxalifəti ilə Suriya hökuməti arasında birbaşa danışıqların aparılıb-aparılmayacağının hələ ki məlum olmadığını söyləyib. O, danışıqların çətin olduğunu, lakin dialoqun baş tutacağına ümid etdiyini vurğulayıb.\nXatırladaq ki, danışıqların əsas məqsədi dekabrın sonunda qəbul olunmuş atəşkəs rejiminin bir daha təsdiqlənməsidir.\nİran xarici işlər nazirinin müavini Hüseyn Caberi Suriya probleminin tənzimlənməsi ilə bağlı yol xəritəsinin hazırlanmasının mümkün olduğunu bəyan edib. “RİA Novosti”nin xəbərinə görə, Caberi deyib ki, Rusiya, İran və Trükiyənin təşəbbüsü ilə keçirilən danışıqlar Suriya hökuməti ilə silahlı qruplar arasında dialoqa yardım etməlidir. Bunun üçün isə dəqiq yol xəritəsi lazımdır.\nSuriya müxalifətinin nümayəndəsi Yəhya əl-Aridi danışıqların ilk günü başa çatdıqdan sonra danışıqların cümə axşamı davam etdiriləcəyini deyib.\nMəlumatlı mənbənin bildirdiyinə görə, Astanada məsləhətləşmələr Suriya hökuməti və müxalifəti arasında əlaqəli şəkildə, BMT baş katibinin xüsusi nümayəndəsi Staffana de Misturanın vasitəçiliyi ilə keçirilib.\nAstanada rəsmi Dəməşqin nümayəndə heyətinə rəhbərlik edən Suriyanın BMT-dəki daimi nümayəndəsi Bəşər əl-Cəfəri isə ilk iclasın yekunu üzrə bəyan edib ki, Suriya müxalifətinin nümayəndələri özünü təxribatçı kimi aparır. O qeyd edib ki, müxalif nümayəndə heyəti diplomatik qaydalara əməl etmir: “Nümayəndə heyətinin rəhbəti iclasa aidiyyəti olmayan çıxış etdi. O, çıxışında “Cəbhət ən-Nüsra” qruplaşmasının Ayn əl-Ficə və Vadi-Baradadakı hərbi cinayətlərini müdafiə etdi”.


by admin · Published Yanvar 30, 2015 · Updated Aprel 1, 2018\nBu gün Azərbaycan-Slavyan Gəncləri Assosiasiyası İctimai Birliyi Gənclər Günü münasibəti ilə “2015-2025: Azərbaycan gənclərinin İnkişaf Strategiyası-GƏLƏCƏYƏ BAXIŞ” adlı tədbir keçirib.\nTədbirdə ölkədə fəaliyyət göstərən nüfuzlu QHT rəhbərləri, YAP GB-nin, dövlət, özəl şirkətlərin fəal gəncləri və media nümayəndələri iştirak edirdilər.\nTədbiri giriş sözü ilə Azərbaycan-Slavyan Gəncləri Assosiasiyası İctimai Birliyinin sədri Səbuhi Abbasov açaraq Azərbaycan Respublikasının Prezidenti İlham Əliyevin “2015-2025-ci illərdə Azərbaycan gənclərinin İnkişaf Strategiyası”nın təsdiq edilməsi haqqında sərəncam imzalanmasını mühüm hadisə kimi qiymətləndirdi: “İndiyə qədər həyata keçirilən çoxsaylı layihələr, gənclərin bilik və bacarıqlarını artırmaq məqsədilə yürüdülən siyasət bu gün öz real nəticəsini göstərir. Təsadüfi deyil ki, son dövrlər istər dövlət idarəçiliyində, istərsə də özəl sektorda gənc kadrlar önə çəkilir, onların potensialından dövlətin idarə olunmasına istifadə olunur. Bu Strategiya ölkə gəncliyinə daha da inkişaf etmək, peşəkar kadr kimi yetişmək üçün əlavə imkanlar yaradacaq. Bu sərəncam eyni zamanda məsuliyyət deməkdir. Gənclər dövlət başçısının diqqət və qayğısının məsuliyyətini də dərk etməli, milli maraqların müdafiəsi naminə daim inkişaf etməli, texnoloji yeniliklərə ayaqlaşmağı bacarmalıdırlar.”\nEtika Akademiyasının rəhbəri Günel İbrahim isə çıxışında 2015-2025-ci illərdə Azərbaycan gənclərinin İnkişaf Strategiyası”nın təsdiq edilməsi haqqında Azərbaycan Respublikası Prezidentinin Sərəncamını gözlənilən hadisə olduğunu dedi: “Azərbayacan Gənclərinin Avropaya İnteqrasiyası Təşkilatı və nəzdində fəaliyyət göstərən Fərdi İnkişaf Mərkəzi-Etika Akademiyası olaraq bu sərəncama inanılmaz sevindik, çünki əksər müddəalar fəaliyyətimizdə öz əksini tapır”.\nHappy Baku Şirkətinin icraçı direktoru Vüsal İsayev isə çıxış edərək sərəncamın özəl, innovativ şirkətlərin də fəaliyyətinə müsbət təsir edəcəyini dedi: “Düşünürəm ki, gənclərin bütün istiqamətlərdə innovativ təkliflərinin dəstəklənməsi yerli texnoloji bazarında inkişafını stimullaşdıracaq”.\nTədbirdə çıxış edən Gənclər Üçün Təhsil Mərkəzinin sədri Fəxrəddin Həsənzadə prezident İlham Əliyev tərəfindən uğurla davam etdirilən dövlət gənclər siyasətinin həyata keçirildiyini qeyd etdi: “2015-2025-ci illərdə Azərbaycan gənclərinin İnkişaf Strategiyası” da bu siyasətin məntiqi davamıdır. Bu ölkə gəncliyinin bütün hədəf qruplarını əhatə etməklə, Azərbaycan gəncliyinin potensialını müasir dövrün tələblərinə uyğun inkişaf etdirmək, həmin potensialdan dövlətimizin mənafeləri naminə istifadə etmək, yeni nəsildə fəal vətəndaşlıq mövqeyi formalaşdırmaq məqsədi daşıyır”.\nSonra İslahatçı Gənclər İB-nin sədri Fərid Şahbazlı çıxış edərək Strategiyadan irəli gələn bir çox məqamlara toxundu: “2015-2025-ci illərdə Azərbaycan gənclərinin İnkişaf Strategiyası”nın təsdiq edilməsi haqqında Azərbaycan Respublikası Prezidentinin sərəncamı 2 fevral Gənclər Günü ərəfəsində Ölkə başçısının gəncliyə olan yüksək diqqət və qayğısının növbəti təcəssümüdür. Bu strategiya Azərbaycan gəncliyinin gələcək inkişaf perspektivlərini tamamilə aydın müəyyən edən olduqca mühüm sənəddir”.\nAMEA-nın elmi işçisi Cahid İsmayloğlu isə bu sərəncamın gənc alimlərin həyatında xüsusi rol oynadığını qeyd etdi: “Hesab edirəm ki, bu strategiya gənclərin elm sahəsinə maraqlarının artmasında stimul olacaqdır”.\nAzxeber.com saytının baş direktoru Əfsələddin Ağalarov isə çıxışında sərəncamdan irəli gələn məsələlərin mediadan da yan keçmədiyini bildirdi: “Sərəncamın gənc jurnalistlərin peşəkarlığının artırılması baxımından çox böyük əhəmiyyətə malik olacağına əminəm. Burada medianın üzərinə ciddi məsuliyyət düşür. Çünki görülən işlərin cəmiyyətə tam bişmiş halda çatdırılması gənc jurnalistlərin peşəkarlığından asılıdır”.\nAzxeber.com saytının baş redaktoru Hacıbəy Heydərli çıxış edərək Sərəncamın medianın inkişafındakı rolundan danışdı: “Bu sərəcam eyni zamanda gənc jurnalistlərin peşəkarlığının artırılmasında mühüm rol oynayacaq. Bu tədbir Sərəncamın gənclər tərəfindən ilk müzakirəsidir. Bu mənada mən bu görüşü yüksək qiymətləndirirəm”.\nSonda ASGA Ukrayna nümayəndəliyinin rəhbəri Xəzri Elxanoğlu çıxış edərək Strategiyada xaricdə yaşayan gənclərə xüsusi diqqət ayrıldığını qeyd etdi: “Xaricdə yaşayan gənclərimiz fəaliyyəti ölkəmizin tanıdılması baxımından çox böyük əhəmiyyətə malikdir. Bu mənada mən diaspor təşkilatlarını fəal olmağa və gənclərin təşəbbüslərini dəstəkləməyə çağırırıam”.\nTədbirin sonunda bir çox QHT rəhbəriləri, fəal gənclər Azərbaycan-Slavyan Gəncləri Assosiasiyası tərəfindən müxalif nominasoyalar üzrə mükafatlandırıldılar.\nİlin Gənc Lideri – İslahatçı Gənclər İB-nin sədri Fərid Şahbazlı\nİlin Etik Lideri – Etika Akademiyasının rəhbəri Günel İbrahim\nİlin QHT sədri – Gənclər Üçün Təhsil Mərkəzinin sədri Fəxrəddin Həsənzadə\nİlin Gənc Proramçısı – Happy Baku şirkətinin icraçı direktoru Vüsal İsayev\nGənc alim – AMEA-nın elmi işçisi Cahid İsmayloğlu\nİlin Fəal Gənci – YAP Yasamal rayon təşkilatı Gənclər Birliyinin sədr müavini Elməddin Əmirov\nİlin Ən Fəal Gənc Jurnalisti – AzXeber.com saytının baş direktoru Əfsələddin Ağalarov\nİlin Fəal Gənc Mühasibi – Müstəqil mühasib Cavid Məmmədov\nİlin Ən Fəal Gənc Jurnalisti – AzXeber.com saytının baş redaktoru Hacıbəy Heydərli\nby admin · Published Dekabr 15, 2021\nПредставительство Ассоциации Азербайджано-Славянской Молодежи создано в Беларуси – BELTA.by ПИШЕТ!\nNext story Azərbaycan-Slavyan Gəncləri Assosiasiyası İnformasiya Təhlükəsizliyi mövzusunda tədbir keçirdi – FOTOLAR\nPrevious story ASGA-nın Quba nümayəndəliyi yaradıldı


Tiflisdə izdihamlı etiraz aksiyası keçirilir – Video – GADTB\nTiflisdə izdihamlı etiraz aksiyası keçirilir – Video\nMay 12, 2018\t596 Baxış\nGADTB-nin Mətbuat Mərkəzinə daxil olan məlumata görə, Tiflisdə yüzlərlə gənc Gürcüstan parlamentinin binası qarşı səhər saatlarına qədər mitinq keçirib.\nEtiraza səbəb paytaxtın gecə klublarında aparılan genişmiqyaslı əməliyyatlar olub. Aksiyaların keçirildiyi ərazi polis tərəfindən mühasirəyə alınıb. Bura başqa istiqamətlərdən gənclərin gəlməsinə izn verilməyib.\nEtiraz aksiyası zamanı polis tərəfindən bir neçə gənc saxlanıb. Saxlanılanlar arasında Yeni Siyasi Mərkəz – Qirçi Pariyasının rəhbəri Zurab Caparidze də olub. O, aksiyalarda 35 nəfərin saxlanıldığını və onların arasında ABŞ və Britaniya vətəndaşlarının da olduğunu deyib.\nQeyd edək ki, bu gecə gürcü polisi və xüsusi təyinatlıları Tiflisdəki gecə klublarında xüsusi əməliyyat keçirib. Əməliyyat “Bassiani” və “Qaleri” gecə klublarından başlayıb. Əməliyyat zamanı xüsusi təyinatlılar narkotacirləri həbs edərək, kluba gələnlərin oranı tərk etməsini tələb ediblər. Əməliyyat zamanı 8 narkotacir yaxalanıb. Əməliyyata mane olan onlarla gənc isə saxlanılıb.\nPolisin keçirdiyi əməliyyatlara qarşı keçirilən etiraz aksiyası zamanı həmçinin “Bassiani” klubunun sahibi Zviad Qelbaxiani də saxlanılıb.\nTiflisdə gənclərin aksiyasına fasilə verilib. Onlar yerli vaxtla saat 15:00-a “Biz bir yerdə oynayarıq, bir yerdə vuruşarıq” şüarı ilə növbəti aksiya təyin ediblər.\nÖncəki Məktəblərdə Azərbaycan türkcəsinin tədrisi layihəsi məclisdə müzakirəyə çıxarılacaq\nSonrakı Yunisinin antitürk və şovinist mövqeyi Culfa imam cüməsini etiraza vadar etdi-Video


Dünya Archives - Page 4 of 128 - Qafqaz Xəbər Agentliyi - qafqaznews.az\nJanuary 6, 2021 12:33 January 6, 2021 13:09 qafqazarxiv\nQlobal istiləşmə səbəbindən Xəzər dənizini genişmiqyaslı dayazlaşma təhlükəsi gözləyir. Su hövzəsinin həcmi davamlı olaraq azalır.Almaniya və Niderland alimlərinin bununla bağlı tədqiqatı “Nature Communications Earth & Ətraflı →\nJanuary 5, 2021 17:13 January 5, 2021 17:13 qafqazarxiv\nErmənistan prezidenti Armen Sarkisyan koronavirusun yeni ştammına yoluxub. “Report” xəbər verir ki, bunu ölkənin Prezident Administrasiyasının Mətbuat Xidməti açıqlayıb. Qeyd olunub ki, yanvarın 3-də Böyük Ətraflı →\nÇoxmənzilli bina sakinlərini bu təhlükə gözləyir – Alimlər\nDecember 26, 2020 10:48 December 26, 2020 10:48 qafqazarxiv\nAlimlər yaşayış binalarının sakinlərinin ventilyasiya səbəbindən koronavirusa yoluxa biləcəyini bildirib. Qaynarinfo bu barədə Fox News-a istinadla xəbər verir.Mütəxəssislər Cənubi Koreyada bir araşdırma aparıb və müxtəlif mərtəbələrdə Ətraflı →\nDecember 26, 2020 10:35 December 26, 2020 10:35 qafqazarxiv\nSmartfonu enerji ilə doldurarkən, batareya istilənir. Buna görə də, öz təhlükəsizliyiniz üçün sizə gələn zəngi cavablandıran zamanı ya mobil cihazın adapterini elektrik şəbəkəsindən ayırın, ya Ətraflı →\nDecember 24, 2020 14:53 December 24, 2020 14:53 qafqazarxiv\n25 noyabrda vəfat edən keçmiş argentinalı futbolçu Dieqo Maradonanın bədənində toksikoloji araşdırma zamanı məlum olub ki, spirt və narkotik maddə olmayıb.Qaynarinfo xarici KİV-ə istinadən xəbər Ətraflı →\nDecember 24, 2020 14:48 December 24, 2020 14:48 qafqazarxiv\n“BioNTech” və “Moderna” əczaçılıq şirkətlərinin rəhbərləri ABŞ-ın “Forbes” jurnalının 50 yeni milyarderi siyahısına daxil edilib. Nəşrə görə, “BioNTech”in direktoru və həmtəsisçisi, Türkiyə əsilli Almaniya vətəndaşı Uğur Ətraflı →\nDecember 24, 2020 09:14 December 24, 2020 10:27 qafqazarxiv\nQoç – dostlar və yaxınlarla yanaşı, nüfuzlu şəxsin dəstəyinə bel bağlaya bilərsiniz. Yeni tanışlarınızın rəğbətini asanlıqla qazanırsınız. Təmaslarda diqqətli olun. Mühüm sənədlər imzalamaq, danışıqlar aparmaq olar. Ətraflı →\n“Vladimir Putin hələ də smartfondan istifadə etmir” – Peskov\nDecember 18, 2020 18:49 December 18, 2020 18:50 qafqazarxiv\nRusiya Prezidenti Vladimir Putin hələ də smartfondan istifadə etmir. APA-nın TASS-a istinadən verdiyi xəbərə görə, bu barədə Rusiya Prezidentinin mətbuat katibi Dmitri Peskov “Komsomolskaya pravda” Ətraflı →\nDecember 12, 2020 14:16 December 12, 2020 14:16 qafqazarxiv\nRusiyanın xalq artisti Valentin Qaft 85 yaşında dünyasını dəyişib. “Report” Rusiya KİV-inə istinadən xəbər verir ki, bu barədə məlumatı onun həyat yoldaşı Olqa Ostroumova verib. Bildirilib ki, aktyorun ölümünə səbəb Ətraflı →


Azərbaycanda 14 kəndə təbii qaz verilib - Report.az\nAzərbaycanda 14 kəndə təbii qaz verilib\n29 Oktyabr, 2015 16:45\nBakı. 29 oktyabr. REPORT.AZ/ Bu gün Azərbaycan Dövlət Neft Şirkətinin (SOCAR) “Azəriqaz” İstehsalat Birliyi tərəfindən Oğuz, Göyçay, Beyləqan və Sabirabad rayonlarının daha 14 kəndinə təbii qaz verilib.\n"Report" SOCAR-ın mətbuat xidmətinə istinadən xəbər verir ki, 14 kəndin 3 561 abonenti təbii qazla təmin olunub.\nOğuz rayonunun 118 abonentlik Dəymədərə kəndinin ilk dəfə qazlaşdırılması ilə əlaqədar keçirilmiş mərasimdə bildirilib ki, bu məqsədlə birpilləli sistem əsasında 9 380 metrlik müxtəlif diametrli metal borularla daşıyıcı və məhəllədaxili qaz xətləri çəkilib, hər bir abonent üçün ayrıca sayğac və fərdi tənzimləyici quraşdırılıb.\nBeyləqan rayonunun Yuxarı Aran, Mil və Bahar kəndlərinə də ilk dəfə təbii qaz verilməsi münasibətilə keçirilən tədbirdə vurğulanıb ki, 1 243 abonenti olan kəndlərin qazlaşdırılması üçün ümumi uzunluğu 61 438 metrlik polietilen və metal borularla daşıyıcı və məhəllədaxili qaz xətləri çəkilib, abonentlərin mənzillərində sayğac və fərdi tənzimləyicilər quraşdırılıb.\nSabirabad rayonunun ümumilikdə, 905 abonenti olan Yaxa Dəllək, Beşdəli, Həsənli, Axtaçı və Xankeçən kəndlərinin ilk dəfə qazlaşdırılması zamanı isə 89 534 metr uzunluğunda müxtəlif diametrli polietilen və metal borularla daşıyıcı və məhəllədaxili qaz xətləri çəkilib, 905 ədəd sayğac və fərdi tənzimləyici quraşdırılıb.\nGöyçay rayonunda keçirilmiş tədbirlərdə qeyd olunub ki, rayonun ümumilikdə, 1 295 abonenti olan Aşağı Qaraməryəm, Mallı Şıxlı, Üngütlü, Xəlitli və Dövranlı kəndlərinə təbii qazın verilişinin bərpa edilməsi zamanı birpilləli sistem əsasında 115 713 metr uzunluğunda polietilen və metal borularla daşıyıcı və məhəllədaxili qaz xətləri çəkilib, 1 295 ədəd sayğac və fərdi tənzimləyici quraşdırılıb.


Təkcə “Qarabağ”la “bahar” olmaz » Football-plus.az\nTəkcə “Qarabağ”la “bahar” olmaz\nBaxış Sayı:2 443\nBəzən çox ciddi görünən həqiqətlər bizə zarafat gəlir, işi lağ-lağıya çeviririk, özümüzü problemlərdən bixəbər kimi aparırıq. “Qarabağ” “Roma”dan əvvəl Azərbaycan çempionatında “Sumqayıt”la qarşılaşmışdı və çətinlik çəkmədən rəqibin qapı torunu dörd dəfə silkələmişdi. Həmin qarşılaşmadan sonra Qurban Qurbanova “Roma”yla oyun haqda düşünməyə başlamısızmı” sualını ünvanlamışdım. Cavabı gözlədiyimdən də səmimi və ətraflı oldu. Çox dəyərli Qurban bəy İtaliya klubunu incələdiyini və rəqibi iş başında görmək üçün həmin gecə Romaya uçacağını bildirdi. Getdi, izlədi və qayıtdı. “Azərsun Arena”da keçirilən mətbuat konfransında hocanın təəssüratlarını soruşmaq fürsətini qaçıra bilməzdim. Özü də mənim sualımdan əvvəl “canavarlar”ı xeyli tərifləmiş, onları canlı izlədikdən sonra rəqibin gücünə bir daha əmin olduğunu səmimi şəkildə dilə gətirmişdi. “Roma”nın oyununu izlədiz, rəqibin hansısa zəif tərəfini aşkarlaya bildizmi” sualımı özünəməxsus təbəssümlə ətraflı cavabladı: “Mən PRO kateqoriyası almaq üçün Dortmund “Borussiya”sının düşərgəsinə getdim və gördüm ki, onlarla bizim aramızda xeyli fərq var. Ondan sonra “Barselona”nın düşərgəsinə yolladım. Orda isə “Barselona”nın Almaniya klubunu xeyli qabaqladığına əmin oldum”.\nBu sözlərimi səmimi qəbul edin. Mənim riyakarlıqla aram yoxdu. Qurban Qurbanov “Roma” ilə çalışdırdığı “Qarabağ” arasında hər cəhətdən böyük fərqlər görür, buna baxmayaraq, yenə də oyundan öncə iddialı danışır. Özümüz də şahid olduq ki, “köhlən atlar” çalışdırıcının iddialı sözlərinə uyğun da çıxış etdilər. “Qarabağ” Azərbaycan yığmasının uzun illərdən bəri adət etdiyi tərzdə oynamır. Biz favorit komandalara qarşı oyunlarda öz qapımızın həndəvərinə toplaşıb, topu ora-bura vurmağa öyrəncəliyik. Sonra da Allaha təvəkkül, bəlkə bir az imkan tapıb əks-hücum etməyə çalışarıq. “Qarabağ” isə bizim futbol fəlsəfəmizdə inqilab etməyə çalışır. Düzdü, hələ bunu tam bacarmır. Rəqiblərin səviyyəsi də bunu tam həyata keçirməyə imkan vermir. Həm “Çelsi”, həm də “Roma” ilə oyunlardakı start həyəcanının səbəbi də elə bunu tam həyata keçirə bilməməyimizdi.\nQurban Qurbanov öz beynində inqilab etməyi bacarsa da, səviyyəsinə və gücünə əmin olduğu rəqiblərə qarşı cəsarətli oynamağa çalışsa da, onun futbolçuları bu inqilaba tam hazır deyil. Elə bizim özümüz kimi. Necə ki hər xırda səhvə çılğın reaksiya veririk, çalışdırıcını və onun futbolçularını asıb-kəsməyə başlayırıq. Sanki bütün problemləri həll etmişik, futbolumuzu və ölkəmizi Qərbi Avropanın inkişaf etmiş dövlətlərinin səviyyəsinə çatdırmışıq, təkcə “Qarabağ” bu prosesdən geri qalıb. Daha demirik ki, bizim o səviyyəyə çatdıra bildiyimiz tək dəyərimiz elə “Qarabağ”dı. Nə paytaxtımız, nə də tərifini yerə-göyə sığdırmadığımız Bakı Olimpiya Stadionu bu səviyyədə yarışa hazır deyil. Dövlətin bir ətək pulu ilə tikilmiş stadionda avtomobilləri park etmək üçün xeyli yer olsa da, soyuq havada minlərlə adama bundan istifadə üçün şərait yaradılmadı. Mətbuat lojasının meydandan xeyli uzaqda yerləşməsi isə jurnalistlərin işini çətinləşdirmişdi. Epizodları aydın görmək, düzgün qiymətləndirmək üçün masaların üzərində monitorların quraşdırılması qaçılmaz idi. BOS rəhbərliyi də “Qarabağ”ın orda oynamağa razı salındığı gün belə bir vəd səsləndirmişdi. Amma sözlərini tutmadılar. Neçə ki Bakı Nəqliyyat Agentliyi pay-piyada qalan azarkeşləri metro stansiyalarına daşımağa söz vermişdi və bu söz yerinə yetirilmədi. Nəticədə kilometrlərlə yolu piyada gələn və başdan-ayağa islanan azarkeşlər bir də metronun“Koroğlu” stansiyasısının basırığında əziyyət çəkməli oldu. Yağış idman qurğusunun daha bir ayıbını üzə çıxardı. Sən demə, tribunaların üstündəki örtük görüntü xatirinə imiş, yağış damcılarını əngəlləməyə hesablanmayıb. İlk baxışdan xırda görünən nüanslar bir-birinin üzərinə gələndə ortaya böyük bir biabırçı mənzərə çıxır.\n“Roma” ilə oyun həm “Qarabağ”, həm də BOS üçün ciddi sınaq idi. “Qarabağ” ilk 15 dəqiqəni çıxmaq şərti ilə bu sınaqdan üzüağ çıxmağı bacardı. Son illərin ən bahalı layihələrindən biri sayılan BOS isə “sinifdə qaldı”. Deməli, təkcə “Qarabağ”ın futbolçularını, çalışdırıcısını, rəhbərliyini qınamaqla inkişaf etmək olmurmuş. İnkişaf edəndə, Avropayla ayaqlaşmaq, mübarizə aparmaq istəyəndə, bunu hamılıqla, cəmiyyət olaraq bacarmalıyıq. Nöqsanları görməzdən gəlmək, onların üzərini ört-basdır etməyə çalışmaqla deyil, problemləri həll etmək lazımdı. Ümid edək ki, “Qarabağ”la birlikdə BOS rəhbərliyi də, təhlükəsizliyə cavabdeh olan hüquq-mühafizə orqanları da növbəti oyunlara ciddi hazırlaşacaq. Azarkeşlərin və mətbuat nümayəndələrinin haqlı narazılıqlarını ciddiyə almaq lazımdı.


Sel və daşqınlar ABŞ-ın Kaliforniya ştatında həyatı iflic edib - ApaTV\nSel və daşqınlar ABŞ-ın Kaliforniya ştatında həyatı iflic edib\n07:49 – 13 Yanvar, 2018\nABŞ-ın Kaliforniya ştatında sel və daşqınlar nəticəsində ölənlərin sayı 18 nəfərə çatıb. APA TV-nin "Reuters" agentliyinə istinadən verdiyi xəbərə görə, bu barədə Santa-Barbara dairəsinin şerifi Bil Braun bildirib.\nYanvarın 12-də xilasedicilər sel nəticəsində həyatını itirmiş 87 yaşlı kişinin meyitini aşkar ediblər. Bununla da ştat ərazisində təbii fəlakət qurbanlarının sayı 18-ə çatıb, 30 nəfər müxtəlif dərəcəli xəsarət alıb.\nKaliforniyada sel və daşqınların yaranmasına aramsız leysan yağışlar səbəb olub. Təbii fəlakət nəticəsində 60 yaşayış evi dağılıb, 450 evə ziyan dəyib.


Adalet.az | "800 minlik AYıB" - Eminquey yazır Adalet.az | "800 minlik AYıB" - Eminquey yazır Adalet.az | Ədalət -\n"800 minlik AYıB" - Eminquey yazır\n14647 | 2019-05-04 09:25\nBura Yazıçılar Birliyidir. İçindəki köhnə-qədim sakitlik, rahatlıq adama qəribə bir sükut gətirir. Natavan klubundakı masalarda dəfələrlə oturmuşam. Adamı yuxu tutur. Elə bilirsən ki, Natavanın dizlərinə qoymusan başını, o da şeir deyə-deyə saçlarını oxşayır.\nYazıçılar birliyi həm də siyasi cəbhədir. Ədəbi mühitin iqtidarıdır. Müxalif yazarlar da daima bu cəbhəyə güllə yağdırar, daş atar və cavab atəşi ilə susdurular.\nGünlərin birində xəbər yayıldı ki, AYB-yə dövlət tərəfindən 800 min pul ayrılıb. Özüylə də 800 min dedi-qodu gətirib. AYB-dəkilərin üzündə yaz çiçəyi açmağa başladı. Hamı bir-birilə bu pul haqqında müzakirəyə başladı. Sualsa birdir:\n- Görəsən, 800 min manat nəyə xərclənəcək? Maaş qalxacaqmı?\nMətbuat durmadan bu xəbərlə oynamağa, oxunuş qazanmağa davam edərkən AYB-də də hamı 800 mini düşünürdü. Qəfil binanın foyesindəki lövhəyə vurulmuş yazıçıların, şairlərin şəkilləri danışmağa başladı.\nƏn səbrsizi Mikayıl Müşfiq idi:\n- Yenə o bağ olaydı,\nyenə yığışaraq siz,\nbiz də muradımızca\nsəkkiz yüz min manatdan,\nbeş-onca min alaydıq,\nbir bağ evi tikdirib\nsizə qonşu olaydıq..\nBütün şəkillər Müşfiqin bu şeirinə mat-məəttəl qalır. Birinci Cəfər Cabbarlı dillənir:\n- Müşfiq, sən də pul hayındasan?\n- Hə, Cəfər, o vaxt bu qədər pulum olsaydı, bəlkə də güllələnməzdim.\nKədərli bir sükut bürüyür şəkilləri.\nCəfər tövrünü pozmur, davam edir:\n- Əgər bütün bəşəriyyət ədüvi-canım ola,\nÜrək süqut eləməz aldığı beş-on mindən.\nHüseyn Cavid təlaşla, astadan:\n- Bəsdi indi eşidər tüm AYB əhli bunu,\nSusun, gəlir Rəşad Məcid ilə Anar tindən.\nRəşad Məcid Anarla söhbətləşir:\n- Anar müəllim, bezdiriblər məni. Gündə beş-on zəng gəlir, 800 mini hara xərcləyəcəyimizi soruşurlar. Musa Yaqub xəstədir, ona kömək etməyimizi istəyirlər.\nAnar həmişəki daş sükutu ilə başını yelləyib deyir:\n- Gedək, kabinetdə danışarıq. Bu bədxahları susdurmaq lazımdır.\nLövhədən səs gəlir:\n- Mana dinmə, sus deyirsən, nə vaxtacan susacam,\nƏhməd Cavadın bu sözləri şəkilləri bir daha sükuta qərq elədi.\nQəşəm Nəcəfzadə koridorda təlaşlı, bir az qəmgin görünür. Gəlib Anarın kabinetinin qarşısında dayanır. Qalstukunu düzəldir, saçına tumar verir, qapını döyür.\nQəşəm içəri girən kimi oğlu Kəramətdən şikayətlənir.\n- Anar məllim, siz Allah bağışlayın, Kəramətdi də. Sizinlə olan şəkillərini feysbukda paylaşıb öz aləmində zarafat eləyir. Onun yerinə sizdən üzr istəyirəm.\n- Ay Qəşəm, sən Kəramətin yerinə üzr istəməyi nə vaxt tərgidəcəksən?\n- Bircə bu Kəraməti evləndirə bilsəydim...\n- Bura evləndirmək idarəsi döyül də, Qəşəm.\n- And olsun bu yaxınlarda aldığım medala, Anar məllim, sizdən başqa heç nə istəmirəm.\nQəşəm Nəcəfzadə otağı tərk edir. Az keçmir ki, otağa Əsəd Cahangir girir.\n- Salam, Anar müəllim. Bir şey üçün sizi narahat edirəm. Dünən Həmid Herisçilə söhbətləşirik. Dünya artıq postinsan mərhələsindədi, amma bizdə o əjdahadan hələ də yoxdur. Bəlkə yardım əlinizi uzadasınız, beş-on min verib bir postinsan gətirək buralara?\n- Olar, Əsəd, gətir, gələn kimi də AYB-yə üzv eləyərik.\n- Tam doğru deyirsiniz, Anar müəllim, lap Gənc Ədiblər məktəbinə də üzv eləmək olar. Sonra da təqaüd verərik ki, narazı qalmasın.\nÇingiz Abdullayev otağa üzündəki qəribə bir sevinclə girir və dərhal sözə başlayır:\n- Sevinclüyəm Ana məllim bir şeyə görə. Yazmışam dünən iki dənə roman. Lazımdur indi çap eləmək. Eliyün padderjka mənə.\n- Çingiz, sən "Neftçi”yə padderjka ola bilirsən ki, biz də sənə paddeşka olaq? Qarabağ yenə çempion olacaq.\n- Anar məllim, Qarabağın çempion olmağının nəyi pisdir ki?\nQəfil səksəni haqlamış Oqtay Rza girir otağa:\n- Göydə yanar əbədi fanar,\nXoş gördük sizi hörmətli Anar.\n- Xoş gördük, Oqtay. Sən niyə gəlmisən?\n- Heç Anar müəllim, elə ağlıma gəldi bu şeir, dedim, gəlib sizə deyim, yoxsa rahat otura bilməyəcəm.\n- Oqtay müəllim, siz bu şeirin bütöv variantını göndərin Qulu Ağsəsə, "Ulduz”da çap eləsin.\nBu dəm Qulu Ağsəs sözünün üstünə gəlib çıxır.\n- Budey, yaxşı adam sözünün üstünə gəlib çıxar, Qulu da gəldi.\nSalamlaşan Qulu Ağsəs üzünü Anara tutub deyir:\n- Anar müəllim, antologiya çap eləmişik, indi istəyirəm ki, onun diskini çıxaraq. Səsli də olsun.\n- Yaxşı, Qulu, bir şey fikirləşərik.\nQulu Ağsəsdən sonra bir müddət otağa heç kim girmir. Bu get-gəlsizliyi Dayandur Sevgi pozur. O da adəti üzrə salamlaşır, Anar müəllim də nə istədiyini soruşur.\n- Anar məllim, bu qızdırıcılar ta işə yaramır. Qışın soyuğunda pəncərənin önündə dayanıb siqaret çəkəndə soyuq adamı birtəhər eləyir. Hazır pul gəlmişkən, onları da dəyişək.\nBu təklif hamının ürəyincə olur. Axır ki, pulun xərclənəcəyi yerlərdən biri tapıldı.\nHamı əlini cibinə atır, telefonlarına baxır, axırda məlum olur ki, zəng Anarın telefonuna gəlir. Anar zəngi açır:\n- Salam, Anar müəllim. Sizi saytdan narahat edirəm. AYB-yə ayrılan 800 min vəsaiti nələrə xərcləyəcəksiniz?\n- Yenə bu sual? İndi iclasdayam, bir azdan sizə məlumat verəcəyəm.\nYazıçı Anar qəlyanını alışdırıb 800 mini düşünə-düşünə gəlib çıxır şair Səməd Vurğunun şəklinin qarşısına. Və astadan Səməd Vurğuna baxıb pıçıldayır:\n- Sən necə də gözəl demisən - El bilir ki, sən mənimsən!


Mərakeşin Azərbaycandakı səfiri Ceyranbatan Ultrasüzgəcli Sutəmizləyici Qurğular Kompleksi ilə tanış olub\nSəfir Muhammed Adil Embarş Ceyranbatan Ultrasüzgəcli Sutəmizləyici Qurğular Kompleksinin xatirə kitabına ürək sözlərini yazıb\nBakı, Nazilə Xaqani, İnteraz - 13 Fevral 2018, 17:49\n"Azərsu" ASC-nin mətbuat xidmətindən İnterAz-a verilən məlumata görə, əvvəlcə qonaqlar kompleksin Mərkəzi idarəetmə sistemi - SCADA otağında qurğunun idarəolunma proseslərini izləyiblər. Komplekslə tanışlıq çərçivəsində qonaqlara məlumat verilib ki, 2011-2015-ci illərdə tikilmiş qurğunun məhsuldarlığı saniyədə 6,6 kubmetr və ya sutkada 570 min kubmetrdir. Kompleks Ceyranbatan gölündən suyun götürülməsi məqsədilə tikilən hidrotexniki qurğular, sutəmizləyici qurğunun özü və onun köməkçi infrastrukturu, emal olunan suyun optimal paylanması məqsədilə relyef baxımından hündürlükdə yerləşən anbarlardan və qurğudan anbara qədər magistral kəmərdən ibarətdir. Ənənəvi təmizləmə qurğularından fərqli olaraq bu kompleksdə su ultrasüzgəc texnologiyasına uyğun ən yüksək səviyyədə, heç bir kimyəvi təmizlənmə aparılmadan tam qapalı, avtomatik rejimdə mexaniki üsulla təmizlənir. Burada emal olunan su Dünya Səhiyyə Təşkilatının, digər beynəlxalq qurumların qəbul etdiyi standartlara tam cavab verir. Qeyd olunub ki, kompleks 2016-cı ildə Abu-Dabi şəhərində keçirilmiş Qlobal Su Sammitində dünyanın ən önəmli su layihələrindən biri seçilib.


Bakı- Qəhrəman şəhərdir 1905.az\nBakı- Qəhrəman şəhərdir\n“1905.az” Diskussiya klubunda “Vətən Müharibəsi Veteranlar Birliyi”nin sədr müavini, Əfqanıstan və Qarabağ müharibəsi veteranı Rasim Quliyev, Böyük Vətən müharibəsi veteranı Əli Nəsirov, “Azərbaycan generalları” kitabının müəllifi Şəmistan Nəzirli və pedaqoji elmlər üzrə fəlsəfə doktoru Dəyanət Musayevlə ilə müzakirə etdik.\nFuad Babayev: 10 il bundan qabaq, 2005-ci ilin 11 aprelində Azərbaycanda Vətəndaş Cəmiyyətinin İnkişafına Yardım Assosiasiyası (AVCİYA) “Bakı- Qəhrəman şəhərdir” beynəlxalq forumunu keçirdi. Bu forum çox böyük bir layihənin məntiqi yekunu idi. İstəyirəm, həmin forumun materiallarının yer aldığı bu kitaba AVCİYA prezidenti Elxan Süleymanovun yazdığı giriş sözündən aşağıdakı məqamları diqqətinizə çatdırım.\n21 yanvar 2005-ci il tarixində irəli sürülən ideyanı bir çox qüvvələr faşizm üzərində qələbənin 60 illiyi ərəfəsində tarixi ədalətin bərpa edilməsi kimi qiymətləndirdilər. Ölkə ictimaiyyətinin çoxsaylı nümayəndələrinin yekdil rəyi belə oldu:\nİkinci Dünya müharibəsində qələbə naminə 420 min nəfər övladını qurban verən, savaş dövründə SSRİ-də istehsal olunan neftin 75%-ni hasil edən Azərbaycanın paytaxtı Bakıya “Qəhrəman şəhər” fəxri adının verilməsi ümumilikdə bütün ölkənin və onun sakinlərinin qəhrəmanlığına verilən qiymət olacaq.\nNövbəti mərhələdə assosiasiya keçmiş SSRİ respublikalarının İkinci Dünya müharibəsi veteranları komitələrinə müraciət etdi. Rusiyanın, Ukraynanın, Belarusun və digər MDB ölkələrinin veteran təşkilatları, “Qəhrəman şəhər”lərin administrasiyaları bizim təşəbbüsü dəstəklədilər və onun reallaşması üçün əlindən gələni etməyə hazır olduqlarını bildirdilər. Həm daxili, həm də xarici dəstəyi alandan sonra assosiasiya Respublika Müharibə, Əmək, Silahlı Qüvvələr və Hüqüq-Mühafizə Orqanları Veteranları Şurası, Moskva Qəhrəmanlar Klubu, “Sodrujestvo” Ehtiyatda olan Zabitlərin Hərəkatı Komitəsi ilə birlikdə Azərbaycan paytaxtında “Bakı- Qəhrəman şəhərdir!” mövzusunda Beynəlxalq Forum keçirməyi qərara aldı. Bakı Şəhər İcra Hakimiyyəti Bakının qəhrəman şəhər adını alması məsələsinə, yumşaq desək, biganə yanaşsa da, bu tədbirin möhtəşəmliyinə əsla xələl gətirmədi. Foruma Azərbaycandan və MDB-nin bir çox ölkələrindən olan İkinci Dünya müharibəsi veteranları, “Qəhrəman şəhər”lərin administrasiyalarının, Azərbaycanın yaradıcı birliklərinin və dövlət qurumlarının nümayəndələri qatıldılar. Forumun yekununda tədbir iştirakçıları respublika prezidenti İlham Əliyevə müraciət qəbul etdilər.\nİndi isə artıq 2015-ci ildir və qələbənin 70-ci il dönümünü qeyd edirik…\nRasim Quliyev: Dəvətiniz üçün minnətdaram. İstər 1918-ci il, istər 1941-1945-ci illərdə canını fəda edən oğullarımız az olmayıb. O insanların əksəriyyəti bu gün dünyasını dəyişib, amma sağ alanlar da var. Onları qorumalı, onlardan tarixi öyrənməliyik.\nƏli Nəsirov: Müharibəni yaşayan adam onun necə ağır olduğunu dərk edir. Günlərlə ac qalırdıq, soyuqda yemək axtarırdıq. Dizlərim işləmir. O qədər şaxtada diz üstə qalmışıq ki… Müharibədə nə qədər qəhrəman oğullarımızı itirmişik. Çoxundan heç xəbərimiz yoxdur. Bakı qalib gəlməkdə əməyi böyük olan şəhərdir.\nŞəmistan Nəzirli: Uzun müddət Azərbaycan televiziyasında hərbi proqramın redaktoru olmuşam. Heydər Əliyev bu məsələni qaldırmışdı. O vaxt rəhmətlik Elşad Quliyev bizi çağırdı. Tapşırıq verdi ki, Bakı haqqında silsilə verilişlər təşkil edin. Verilişlər çəkirdik, ssenarilər hazırlayırdıq. O zaman generallar da sağ idi. Onlar o qədər gözəl epizodlar danışırdılar ki… Məsələn, Bakı neftinin daşınması ilə bağlı. Heydər Əliyev sağ olsun, generalları, veteranları yenidən yada saldı. Unudulmuşdular.\nFuad Babayev: Böyük Vətən müharibəsində əsgərlərin bəzisi rus dilini bilmədiyi üçün şəhid olublar…\nƏli Nəsirov: Bəli, belə hallar çox olub. Məktəbi bitirmişdim. Məni hərbiyə apardılar. Rus dilini, 1942-ci ildə Gürcüstanda sadə hərbi bilikləri öyrəndim. Yadımdadır, hərbidə əksər əsgərlər rus dilini bilmədiyi üçün çox əziyyət çəkirdilər. Məsələn, əmr verilirdi sağa dön, sola dönürdülər, çünki dili bilmirdilər.\nFuad Babayev: Düşünürəm ki, bu sahədə sovet dövründə daha çox iş görülüb, müstəqillik dövründə isə az.\nŞəmistan Nəzirli: Heydər Əliyev çox iş görüb. Dənizçilik məktəbi 9 admiral yetişdirib. Biri də azərbaycanlı deyildi. Amma Heydər Əliyev gəldi hər şeyi dəyişdi. Dedi belə şey ola bilməz. Orada bir azərbaycanlı oxumuşdu, Qasımbəyov. Baltikyanı ölkələrin birində işləyirdi. Onu respublikaya çağırdı. Fuad Babayev: Bu gün generallarımız, veteranlarımız, diviziyalarımız haqqında film çəkmək, onlar barədə kitab yazmağa mane olan nədir?\nDEDİLƏR QOHUMUNU TAP, HÖRMƏT ETSİNLƏR FİLM DƏ ÇƏKƏK, VERİLİŞ DƏ HAZIRLAYAQ…\nŞəmistan Nəzirli: Züvanov (Heybət Heybətov) mərd general olub. Onun soyadını dəyişməsinin səbəbini kitabımda göstərmişəm. 1937-ci ildə bütün general və komissarlar güllənmişdi. Diviziyalar yaradılsa da komandir qoymağa adam yox idi. Heybət Heybətovun atası Maştağadan, anası Fatmaidən idi. Generalın bacısı sağ idi. Sara xanım. Maraqlandım ki, niyə Heybət Heybətovun soyadı Züvanov soyadına dəyişdirilib? Danışırdı ki, 11 uşaq imişlər. 1918-ci il mart qırğınında ataları güllələnmişdi. Qonşuluqda Züvanov adlı bir general yaşayırmış. Züvanov görüb ailə çətin dolanır. General Heybətovu öz yanında işə düzəldib. Züvanovun övladı yox imiş. Bir müddət sonra anasından icazə alıb oğlanı öz adına keçirir. General Heybətovun adı və soyadı belə dəyişdirilmişdi. Əsil adı Heybət Atamoğlu oğlu Heybətov olur. Bu sənədləri tapdım. Mətbuatda çıxış elədim ki, bu adam azərbaycanlıdır, dilini də, milliyyətini də dəyişməyib. Bu barədə film çəkməyi təklif elədim. Dedilər qohumunu tap, hörmət eləsinlər, film də çəkək, veriliş də… Yəni budur verilən qiymət. Çox təəssüf…\nGENERALIMIZI TÜRKMƏNLƏR ÖZ ADINA ÇIXARMIŞDI\nSizə daha bir əhvalat danışmaq istəyirəm. 1905-ci ildə Şuşada qırğın başlayanda Allahqulu adlı bir nəfər yoldaşı və oğlu ilə köçür Türkmənistana. Kişiyə məsləhət görürlər ki, sizin şəhər ətrafında meyvə, tərəvəz sahəsində işləyən həmyerliləriniz var. Kişi də gedir orada çalışmağa. Ərazidə alay var imiş. Zabitlərlə birgə Allahqulunun oğlu Yaqub rus dilini öyrənib. Uşaqlar məktəbə gedəndə onlarla Daşkənddə hərbi məktəbə gedib. Zamanla polkovnik rütbəsinə kimi yüksəlib. Bu məsələni çox araşdırdım. Gördüm oğul bizimdir. Türkmənlər isə onu öz adlarına çıxarıb, hətta ona heykəl də qoyublar. Çünki ölkədə general adını qazanmış yeganə adam o idi. Niyə tariximizə sahib çıxmırıq?! Heç yerdə danışmırlar o barədə. Niyə belə etinasızıq öz qəhrəmanlarımıza qarşı?! Anlaya bilmirəm. Təsəvvür edin, Yaqub Quliyev türkmənlərin yeganə generalı idi, mən də əllərindən aldım.\nFuad Babayev: Hərb tarixi ilə bağlı yazdığını kitabların kitab ömrü sizi qane edirmi?\nŞəmistan Nəzirli: Yox.. Təəssüf. “Azərbaycan generalları” kitabım 1990-cı ildə böyük çətinliklə çap edilib. Rəhmətlik İsmayıl Şıxlı kömək etdi. 150 min tirajla nəşr edildi. Çox çalışdım latın əlifbası ilə çap edəm, alınmadı. İndi “Şıxlınskı və silahdaşları” kitabım çıxır. Cəmi 300 nüsxə. Bilirsiniz ki, kitab üçün 300 nüsxə heç nədir. Çünki pul yoxdur. Bizim 73 generalımız var. Amma sovet hakimiyyəti cəmi 2-ni qeyd edirdi. “Güllələnmiş Azərbaycan generalları” kitabım var, rus dilində. 700 səhifədir.\nFuad Babayev: Dəyanət müəllim, buyurun, sizi dinləyək.\nQƏLƏBƏDƏN XƏBƏRLƏRİ YOX İDİ\nDəyanət Musayev: Minnətdaram dəvətiniz üçün. 2010-cu ildə Şamaxıda veteranların iştirakı ilə AVCİYA bir tədbir keçirdi. Növbəti illərdə veteranlara əziyyət vermədik, elə özümüz onları görməyə gedirik. Bəzi Şamaxının millət vəkili Elxan Süleymanov özü də onlarla görüşür. Təəssüf, il bəil veteranlarımızın sayı azalır. Bu, canlı şahidlərin azalması deməkdir.\nVeteranlar arasında elələri var ki, danışırlar ki, 9 may qələbədən xəbərləri olmayıb. Yəni Yaponiyada olublar, orada döyüşüblər sentyabrda Vətənə gələndə düşünürmüşlər ki, parad olacaq. Vətən müharibəsində qalibiyyətin əsas səbəbi canlı qüvvə və ideologiya idi. Sözsüz ki, Azərbaycan xalqının qələbə üçün etdiklərini olmaz. II Dünya müharibəsi illəri ərzində Azərbaycan xalqı həm cəbhə bölgələrində, həm də arxa cəbhədə böyük qəhrəmanlıq və rəşadət nümunələri göstərmişdir. Qısa müddət ərzində respublikamızda 87 qırıcı batalyonu və 1124 özünümüdafiə dəstələri təşkil olundu. Cəbhəyə gedən 600 min nəfərdən 420 mini həlak oldu. Həlak olanlardan 141 nəfər SSRİ qəhrəmanı adına layiq görüldü. Müharibənin ancaq birinci ilində Bakı ölkəyə 24 mln., müharibənin 4 ili ərzində isə 75 mln. ton neft təhvil vermişdir. Qeyd edək ki, bu göstərici ümumittifaq istehsalının 80%-ni təşkil edirdi.\nRasim Quliyev: Neçə generallarımızın adı dəyişdirilib. Çoxundan bəlkə də xəbərimiz yoxdur. Şəmistan müəllim bayaq bir neçə nümünə dedi. Tarixi saxtalaşdırmaq olmaz. Özümüzünkülərə sahib çıxmalıyıq. Daha çox çalışmalı, daha çox tarixə istinad etməliyik\nƏli Nəsirov: Hər dövrün öz tarixi var. Tarixi də ən yaxşı şahidlər danışa bilər. Müharibədə çox şey görüb, çox şəhərdə yaşamışam. Bir qəbirə 50-60 adam atılırdı. Belə dəhşətli hadisələr var idi. Tarixi unutmamağa və həqiqətləri dünyaya çatdırmağı bacarmalıyıq.\nFuad Babayev: Minnətdaram, təşəkkür edirəm hər birinizə.\nHazırladı: Aynur Hüseynova, 1905.az\nMaterial ilk dəfə 8 may 2015-ci ildə dərc edilib


KӘRBӘLA QİYAMINDA KİM QӘLӘBӘ ÇALDI? | islamic mənbələri\nAşura qiyamında Hüseyn (ə) ilə əshabı şəhid oldular, uşaqları əsir düşdü, var-dövlətləri qarət oldu, lakin İmam Hüseyn əleyhissalamın hədəfi diri qaldı. Çünki onun hədəfi islamı yaymaq və zülmün qarşısını almaq idi. Şübhəsiz Hüseyn (ə) öz hədəfinə çatdı. Tarix boyun milyonlarla insan bu etiqad və hədəfinə bayraqdarına çevriliblər. Yezidin hədəfi isə məhv oldu. Çünki onun hədəfi yalnız İmam Hüseyn əleyhissalam və əshabını öldürməkdən ibarət deyildi; o islamı, islam Peyğəmbərinin təlimlərini aradan aparmaq istəyirdi və güman edirdi ki, İmam Hüseyn əleyhissalamı öldürməklə, uşaqlarını əsir etməklə öz hədəfini təmin edə bilər. Lakin bilmirdi ki, Allah-taala islam, Quran və Peyğəmbərin təlimlərinin qoruyucusudur. Peyğəmbərlərə qarşı çıxan, onlarla müharibə aparan zülmkarlar tarix boyu peyğəmbərləri öldürüb, yaxud sürgün ediblər və həmişə eyni murdar hədəfi güdüblər. Lakin onların heç biri öz işində müvəffəqiyyət əldə edə bilməyib. Nə Nəmrud müvəffəq oldu, nə Firon, nə də başqaları.\nİmam HÜSEYN ӘLEYHISSALAMIN QISA KӘLAMLARI\n7. Qardaşım İmam Həsənin gördüyü işlər Allahın əmrilə olduğu kimi, mənim də gördüyüm işlər Allah əmrilədir.


Mahir Məmmədov: “Şahmatda ilk böyük rəsmi qələbəmizi Vüqar Həşimov qazanıb” – KƏLBƏCƏRTV\n“Vüqar Həşimov Ulu Öndər Heydər Əliyev tərəfindən yetişdirilən dahi və görkəmli nəslin ən yaddaqalan, uğurlu şahmatçılarından biri idi. Vüqar Teymur Rəcəbov kimi böyük məktəb keçmişdi. Baxmayaraq ki, hər ikisi SSRİ-də yalnız uşaqlıq illərini yaşayıblar”.\nBu fikirləri “Report”a açıqlamasında Azərbaycan Şahmat Federasiyasının vitse-prezidenti Mahir Məmmədov mərhum şahmatçı Vüqar Həşimov haqqında danışarkən deyib.\nFederasiya rəsmisi bildirib ki, Rəcəbov və Həşimovun şahmat tərbiyələri valideynlərinin sayəsində Azərbaycan ilə SSRİ şahmat məktəbləri ənənələri üstündə qurulub: “Onların oyunu başqa şahmatçılardan fundamentallığı və digər cəhətlərinə görə seçilirdi. Vüqar Həşimovin uğurları gənc yaşlarından gözə çarpırdı. Ulu Öndərin onları 1998-ci ildə qəbul etməsi bu nəslin karyerasına böyük təkan verdi. Şahmatçılar, onların ailələri və məşqçiləri bu etimadı doğrultdular və Azərbaycana çoxlu qələbələr gətirdilər. Bu yaxınlar dövlət televiziyasında verilişlərin birində Azərbaycan şahmatına gətirilən ilk böyük rəsmi qələbəni xatırladım. Bu da Teymur Rəcəbov, Şəhriyyar Məmmədyarov və digərlərinin yox, Vüqar Həşimovun adına yazılıb. Vüqar Həşimov 2008-ci ildə FIDE tarixində ilk dəfə təşkil edilmiş Qran-pri turnirlər silsiləsinin birinci mərhələsində qələbə qazanıb. İlk Qran-prinin birinci mərhələsi Bakıda oldu. Həmin il Prezident İlham Əliyev Şahmatın İnkişafına dair 2008 – 2014-cü illəri əhatə edən Dövlət Proqramını qəbul etdi. Həmin vaxt Vüqar Həşimov Qran-prinin Bakıdakı birinci mərhələsinin qalibi oldu”.\nMəmmədovun sözlərinə görə, Həşimov həmin vaxt qələbə sevincini Maqnus Karlsenlə bölüşüb: “Vüqar Həşimov ilk Qran-prinin ilk mərhələsində irəli çıxmışdı. Sonradan isə özünü 2009-cu ildə Azərbaycan millisi ilə Avropa çempionatında göstərdi. Həmin vaxt bütün komanda məşqçilərlə birlikdə böyük səylə çalışırdı. Buna baxmayaraq, qələbənin son nöqtəsini Vüqar Həşimov qoydu. Bu kadrlar da hamının yadındadır. 2009-cu ildə Vüqarın başqa uğurları da oldu. Əfsuslar olsun ki, onu uzun sürən ağır xəstəlikdən itirdik. Özü və valideynləri əmzkarlıqla mübarizə aparırdılar. Bilirəm ki, Prezident İlham Əliyevin göstərişi ilə dövlət də Vüqara xeyli kömək etdi və onun müalicəsi üçün bütün xərclər ödənilirdi. Xəstəlik daha qəddar oldu və Vüqarı bizim sıralarımızdan aldı. Vüqar Həşimov xatirəmizdə qalıb və hər zaman qalacaq”.\nPrevious Məsut Özil “Fenerbahçe”də\nNext Sovet güləşçisi koronavirusdan vəfat edib – FOTO


🥇 ▷ 'Red Dead Online' da mümkün zombi apokalipsisi » ✅\n‘Red Dead Online’ da mümkün zombi apokalipsisi\n“Red Dead Online” aylar boyu bu nəhəng Qərb tərzi multiplayerindən ləzzət almış dünyasını və fanatlarını genişləndirməyə davam edir. Lakin Rockstar Oyunlar bütün dünyanı riskə ata bilər və bir çox oyunçu başlıqda mümkün bir zombi apokalipsisinin əlamətlərini tapır.\nBu yolla, Rockstar’dan olan bu kütləvi multiplayer, 2019-cu ildə Halloween’in gəlişi üçün ideal olacaq “Undead Nightmare” məzmununa bənzər bir neçə ayda çiçəklənmənin işğalına məruz qala bilər. Studiyada pərəstişkarları üçün bəzi sürprizlər var.\nBu, oyunçuların qeyd etdiyi bir zombi apokalipsisi ilə üzləşmələri lazım olan Rockstar Games hadisəsinə işarə edərək, əlamətlər, cəsədlər və hətta günlər ərzində şüalanmaması ilə qarşılaşdıqlarını bildirən “Qırmızı Ölülər Onlayn” istifadəçilərinin nəzərində aydın görünür. Halloween.\nDigər tərəfdən, “Red Dead Online” dakı ifa olunmayan personajları modelləşdirərkən səhv ola biləcəyi qeyd olunur. Rockstar Games bu “problemləri” həll etmək üçün heç bir şey etmir, əksinə, bu işlərin tezliyi başlığın son yenilənməsindən bəri artdı.\nBuna görə, bir çoxlarının başlarında bir zombi apokalipsisi var və bəzi Reddit istifadəçiləri, qırılmanın inkişaf etmiş bir mərhələsində meyitlərlə dolu olan Red Dead Online bataqlığında sirli bir varlıq tapdılar. Onların yenidən həyata qayıtması və insan ətini ümidsizliyə salmadan yalnız vaxt məsələsidir.\nRockstar Oyunları başqa bir şey sübut etməyincə, bu bütün fərziyyələr olduğunu xatırlatmaq vacibdir, ancaq bir çox Reddit istifadəçisi və Poliqon kimi media istifadə etdiyi bir nəzəriyyədir. Beləliklə, ümid edə bilərik ki, studiya Xbox One və PlayStation-da olan bir başlıq olan “Red Dead Online” üçün bu zombi apokalipsisini elan edəcək və ya təsdiqləyəcəkdir. 4 mövcuddur.


ARDNŞ-nin Ödənişli Yay Təcrübəsi Proqramına sənəd qəbulu başlanıb\n26 Aprel 2012 16:14 (UTC+04:00)\nAzərbaycan Respublikası Dövlət Neft Şirkətinin Ödənişli Yay Təcrübəsi Proqramına sənəd qəbulu başlanıb.\nARDNŞ-dən cümə axşamı Trend-ə verilən məlumata görə, proqrama Azərbaycanın və xarici ölkələrin ali təhsil müəssisələrində bakalavriat və magistratura pillələri üzrə təhsil alan, Azərbaycan vətəndaşı olan tələbələr müraciət edə bilərlər.\nÖdənişli Yay Təcrübəsi Proqramı tələbələrin neft-qaz sənayesinin müxtəlif sahələrində təcrübi biliklərinin artırılması, tələbələrin real iş şəraiti ilə yaxından tanış olmaları və nəzəri biliklərinin təcrübədə tətbiqi, iş keyfiyyətləri barədə ARDNŞ-də daha dolğun informasiyanın toplanması məqsədi daşıyır.\nYay Təcrübəsinə seçilən tələbələrlə müvafiq iş yerində müvəqqəti (1 və ya 2 aylıq) əmək müqaviləsi bağlanılacaq və təcrübəçilərə aylıq əməkhaqqı ödəniləcək.\nMüraciət etmək istəyənlər www.socar.az/tehsil veb-səhifəsindən Ödənişli Yay Təcrübəsinin şərtləri və suallar bölməsi ilə tanış olduqdan sonra müraciət-ərizə formasını dolduraraq elektron qeydiyyata düşə bilərlər. Proqrama müraciət həmin sayt vasitəsilə onlayn rejimdə 15 May 2012-ci il tarixinə qədər davam edəcək.


Bir qadının tələsinə düşdük - YENİLƏNİB\nÇinin Ninbo şəhərində keçirilən dünya çempionatında bu gün III turun oyunları baş tutub. Apasport.az saytının məlumatına görə, ilk 2 matçdan sonra aktivində 3 xalı olan şahmat yığmamız bu dəfə Macarıstanı sınağa çəkib.\nKomandamızın kapitanı Vladimir Tukmakov macarlarla oyunda yenidən dəyişikliyə əl atsa da, bu özünü doğrultmayıb. O, I turda Çinlə oyunda olduğu kimi III lövhəni yenidən Rauf Məmmədova həvalə edib və qrossmeysterimiz mundialda yeganə qadın iştirakçı Yudit Polqarla bacarmayıb – 0:1.\nŞəhriyar Məmmədyarov isə yenidən IV lövhədə özünü göstərməli olub. Lakin o “qıyıqgözlülər”lə oyundan fərqli, bu dəfə qələbə qazana bilməyib və 0,5 xalla kifayətlənib. Onunla bərabər, Teymur Rəcəbov və Vüqar Həşimov da görüşlərini sülhlə başa vurub.\nNəticədə 1,5: 2,5 hesablı məğlubiyyət yığmamızın geriləməsinə səbəb olub. Komandamız ukraynalı və çinli zəka sahiblərinin 2 xal qazanmalarından sonra 3-cü yeri 5-ci pillə ilə dəyişiblər.\nHalbuki, 3,5:0,5 hesablı qələbə təmsilçilərimizi vahid liderə çevirəcəkdi. Çünki 2 turdan sonra millimizi turnir cədvəlində qabaqlayan Ermənistan - Rusiya şahmatçılarının dueli heç-heçə çatıb.\nBeləliklə, bu turdan sonra Rusiya yığması I pillədəki yerini qoruyub. II yerdəki Ermənistan şahmatçıları da mövqelərini əldən verməyiblər. İlk “3-lüyü” isə artıq Ukrayna qapayır.\nSabah həmyerlilərimiz güclü Rusiya komandası ilə qarşılaşacaq.\nMACARISTAN – AZƏRBAYCAN - 2,5:1,5\nPeter Leko (2717) – Teymur Rəcəbov (2744) - 0,5:0,5\nZoltan Almaşi (2726) – Vüqar Həşimov (2760) - 0,5:0,5\nYudit Polqar (2699) – Rauf Məmmədov (2679) - 1:0\nÇaba Baloq (2643) – Şəhriyar Məmmədyarov (2765) - 0,5:0,5\nERMƏNİSTAN - RUSİYA - 2:2\nHİNDİSTAN - UKRAYNA - 1,5:2,5\nÇİN - İSRAİL - 1,5:2,5\nMİSİR - ABŞ - 0,5:3,5\nQeyd edək ki, ilk turda Çinlə heç-heçə edən millimiz II turda Hindistan yığmasına 3:1 hesabı ilə qalib gəlib.


Bölgələrdə insan alveri qurbanlarına dəstək tədbirləri başlayıb\n25 Avqust 2014 09:14\n“Təmas” Regional İnkişaf İctimai Birliyi “İnsan alveri və potensial insan alveri qurbanlarının Regional Reabilitasiya-Reinteqrasiya Mərkəzi”nə dəstək” layihəsinin icrasına başlayır.\nBirliyin mətbuat xidmətindən AzNews.az-a verilən məlumata görə, Prezidenti yanında Qeyri-Hökumət Təşkilatlarına Dövlət Dəstəyi Şurasının dəstəyi ilə həyata keçiriləcək layihənin əsas məqsədi Azərbaycanın qərb bölgəsində insan alveri qurbanları və potensial qurbanlara mütəmadi yardımların təmin olunması üçün "İnsan alveri və potensial insan alveri qurbanlarına regional Reabilitasiya-Reinteqrasiya Mərkəzi"nin davamlı fəaliyyətini təmin etməkdir.\nBununla yanaşı layihənin icrası dövründə qərb rayonlarında yerli icra hakimiyyəti, səhiyyə, təhsil,hüquq-mühafizə orqanları və vətəndaş cəmiyyəti nümayəndələri ilə görüşlərin keçirilməsi nəzərdə tutulub.\nMəlumatda bildirilib ki, Qazax və Goranboy rayonlarında 21-22 avqust tarixlərin də görüşlər təşkil olunub. Görüşlərdə 60-a yaxın müvafiq icra hakimiyyəti, səhiyyə, təhsil,hüquq-mühafizə orqanları və vətəndaş cəmiyyəti nümayəndələri iştirak edib.\nTəşkilatın sədri Südabə Məmmədova icra olunan layihə və donor təşkilat haqqında geniş məlumat verib. Layihənin məqsəd və vəzifələrini izah edib. Daha sonra o, Gəncə şəhərində fəaliyyət göstərən "İnsan alveri və potensial insan alveri qurbanlarının Regional Reabilitasiya-Reinteqrasiya Mərkəzi" haqında geniş məlumat verib.\nQeyd olunub ki, qərb bölgəsində belə bir Mərkəzin fəaliyyət göstərməsi çox əhəmiyyətlidir. Çətin vəziyyətə düşən həssas vəziyyətdə olan qadınlara və uşaqlara mənəvi və hüquqi dəstək ola biləcək bir ümid yeridir. Mərkəzə müraciət edən şəxslərin ilkin ehtiyacları ödənilir, lazım olarsa təhlükəsiz sığınacaqla təmin olunur və onlara birbaşa tibbi, psixoloji və pulsuz hüquqi yardımlar göstərilir. Görüşün təşkil olunmasında Qazax və Goranboy rayon icra hakimiyyəti orqanı nümayəndələri yaxından köməklik göstərdilər.


Sportpress.az | 2015 İyun 20\n“Bakı-2015”: Su polosunda çempion Rusiya millisi oldu »\n20 İyun, 2015 Bakı-2015 Digər Xəbər lenti 212 Baxış\nBakı-2015 Avropa Oyunlarında qaınlar arasında keçirilən su polosu yarışlarına yekun vurulub. Sportpress.az-ın məlumatına görə, həlledici qarşılaşmada Rusiya və İspaniya milliləri üz-üzə gəlib. Görüşün …\nSəfir: “Avstriyalı idmançının ölməsi ilə bağlı yayılan xəbərlər yalandır” »\n20 İyun, 2015 Bakı-2015 Xəbər lenti 198 Baxış\nİyunun 11-də Bakıdakı Avropa Oyunlarının Atletlər Kəndindəki qəza nəticəsində yaralanmış avstriyalı idmanı Vanessa Sahinoviçin vəfat etməsi haqda yayılan xəbərlər yalandır. Bunu APA-ya Azərbaycanın …\n20 İyun, 2015 Bakı-2015 Manşet Voleybo Xəbər lenti 393 Baxış\n“Bakı-2015”: Azərbaycan 14-cü qızıl medalını qazandı »\n20 İyun, 2015 Bakı-2015 Digər Manşet Xəbər lenti 544 Baxış\nAzərbaycan millisi Bakı-2015 Avropa Oyunlarında 14-cü qızıl medalını qazanıb. Sportpress.az-ın məlumatına görə, idman gimnastikasının paralel qollarda yarışında ölkəmizi təmsil edən Oleq Stepko rəqibləri …\n“Bakı-2015”: final yarışlarına əlavə biletlər satışa çıxarılacaq »\n20 İyun, 2015 Bakı-2015 Xəbər lenti 207 Baxış\n“Bakı-2015″ yeddi idman növü üzrə final mərhələlərinin biletlərinin satıldığını və səkkiz populyar idman növü üçün əlavə biletlərin satışa çıxarıldığını açıqlayıb. Sportpress.az-ın “Trend”ə istinadən …\n“Bakı-2015”: Gimnastımız gün ərzində ikinci medalını qazandı »\n20 İyun, 2015 Bakı-2015 Digər Xəbər lenti 225 Baxış\nAzərbaycan Bakı-2015 I Avropa Oyunlarında 32-ci medalını qazanıb. Sportpress.az-ın məlumatına görə, gimnastikanın dayaqla tullanma növündə ölkəmizi təmsil edən Oleq Stepko bürünc medala sahib …\nU-17-nin “Prezident kuboku” turniri üçün heyəti açıqlandı »\n20 İyun, 2015 Futbol Xəbər lenti 218 Baxış\n17 yaşadək futbolçulardan ibarət Azərbaycan yığması iyunun 21-dən 27-dək Qazaxıstanın paytaxtı Astana şəhərində təşkil olunacaq “Prezident kuboku” turnirində iştirak edəcək. Yığmamızın turnir üçün …\n“Bakı-2015”: Azərbaycan 31-ci medalını qazandı »\n20 İyun, 2015 Bakı-2015 Digər Xəbər lenti 256 Baxış\nAzərbaycan Bakı-2015 I Avropa Oyunlarında 31-ci medalını qazanıb. Sportpress.az-ın məlumatına görə, gimnastika atı üzərində hərəkət yarışlarında ölkəmizi təmsil edən Oleq Stepko 14.600 xal …\n“Bakı-2015”: Velosipedçimiz 32-ci oldu »\n20 İyun, 2015 Bakı-2015 Digər Xəbər lenti 302 Baxış\nBakı-2015 I Avropa Oyunları çərçivəsində şosse velosipedi üzrə yarışlar davam edir. Sportpress.az-ın məlumatına görə, bu gün qadın velosipedçilərin şosse yürüşü keçirilib. Finiş xətti …\n“Bakı-2015”: 2 boksçumuz da 1/4 finala yüksəldi (Yenilənib) »\n20 İyun, 2015 Bakı-2015 Boks Manşet Xəbər lenti 241 Baxış\nBakı-2015 Avropa Oyunlarında boks yarışları davam edir. Sportpress.az-ın məlumatına görə, bu gün daha 2 boksçumuz rinqə çıxacaq.\nBu çəkidə ölkəmizi …\n“Kəpəz” seleksiya xarakterli toplanışa start verdi »\n20 İyun, 2015 Futbol Xəbər lenti 347 Baxış\nQarşıdakı mövsümdən Premyer Liqada mübarizə aparacaq “Kəpəz” Gəncə şəhər stadionunda seleksiya xarakterli toplanışa start verib. Sportpress.az-a klubun mətbuat xidmətindən verilən məlumata görə, məşqdən …\n“Bakı-2015”: Voleybolçularımız mübarizəni dayandırdı »\n20 İyun, 2015 Bakı-2015 Xəbər lenti 308 Baxış\nBakı-2015 I Avropa Oyunlarının çimərlik voleybolu yarışları davam edir. Sportpress.az-ın məlumatına görə, kişilərin mübarizəsində 1/8 final mərhələsinin oyunları keçirilir.\nBuna kimi mübarizəni davam …\nNurlan Novruzov rəsmən Türkiyə klubunda »\n20 İyun, 2015 Futbol Xəbər lenti 193 Baxış\n“Bakı”nın hücumçusu Nurlan Novruzovun yeni klubu müəyyənləşib. Sportpress.az-ın məlumatına görə, gənc forvard Türkiyənin birinci liqasında mübarizə aparan “Elazığspor”la müqavilə imzalayıb. Tərəflər “1+1” illik …\n“Qarabağ” Avstriyada ilk məşqinə çıxıb »\n20 İyun, 2015 Futbol Xəbər lenti 258 Baxış\n“Qarabağ” Avstriyada ilk məşqinə çıxıb. Sportpress.az-ın məlumatına görə, komanda məşqə tam heyətlə çıxa bilməyib. Qurban Qurbanovun yetirmələri yerli vaxtla dünən saat 19:00-da (Azərbaycan …


Bayram süfrəsi neçəyə başa gəlir? - Video\nCib demiş, bayram hazırlıqlarına cibimizin imkan verib-verməyəcəyini araşdırmaq üçün paytaxt bazarlarına üz tutduq. Başladıq iftar süfrəsinin "olmazsa olmaz"ı xurmadan. Paytaxt bazarlarında İran, Tunis, Mədinə, İsrail və digər yerlərdən gətirilmiş xurmalar almaq olar. Ölkələr kimi qiymətlər də fərqlidir - 3 manatdan 15 manata kimi.\nBayram süfrəsinin digər bir təamı olan plov üçün düyünün qiymətində ötən illə müqayiəsədə 1-2 manat artım var idi. Hindistandan gətirilən, bir kiloqramı 2,5 manat olan düyülərə təlabat daha çoxdur. Yerli düyülərsə ötən illə müqayisədə bir qədər bahadır.\nQaysı, kişmiş, quru meyvələrin qiymətində də artım gözə çarpırdı. Bu da onunla əsaslandırılırdı ki, bu məhsullar əsasən xaricdən ölkəyə gətirilir, yəni yerli istehsal deyil. Bir sözlə, alıcılar Ramazan süfrəsi üçün nəzərdə tutulan təamlardan xurmanın bir kilosunu 3-15 manata, düyünün bir kilosunu 2 manat 50 qəpik - 8 manata, qaysını 8-12 manata, kişmişi 5-9 manata, mal ətini 7 manata, qoyun ətini 10 manata, çərəzlərdən qoz fındığı 5-11 manata ala bilərlər.\nBunların üzərinə meyvə-tərəvəz, yağı da gəlsək, o zaman görərik ki, 4 nəfərlik ailə üçün bayram süfrəsi orta hesabla 100-120 manata başa gəlir.


Kukla teatrından sosial layihə - Bu dəfə səhnəyə onlar çıxacaq\n22:15 03.12.2019 Qısa URL\nİşin çətin tərəfi odur ki, tamaşada rol alanlar arasında peşəkar aktyorlarla yanaşı qeyri peşəkar, həmçinin əlil şəxslər də var\nBAKI, 3 dekabr — Sputnik. Bu il Abdulla Şaiq adına Azərbaycan Dövlət Kukla Teatrı nəzdində "Oyun" adlı teatr yaradılıb.\nSputnik Azərbaycan xəbər verir ki, terapiya, bir növ müalicəvi dərs xarakterli məşqlərdə uşaqlara müvafiq sosial vərdiş və münasibətlər səhnə nümunələri, dramaturji materiallar vasitəsilə təlqin edilir. Aktyor, rejissor, vokalçı, xoreoqraflarla yanaşı, psixoloqlar da məşq-tədris prosesində pedaqoq kimi iştirak edirlər.\nAbdulla Şaiq adına Azərbaycan Dövlət Kukla Teatrı nəzdində "Oyun" adlı teatr\nSözügedən studiyada Cəfər Cabbarlının 120 illik yubileyi münasibətilə hazırlanan "Solğun çiçəklər" tamaşasının hazırlıq prosesində iştirak etdik. Yeni səhnələşdirmə ilə "Solğun sevgilər" adı verilən birhissəli tamaşada hadisələr psixoloqun reabilitasiya seanslarında iştiraka gələn Bəhram adlı qəhrəmanın etirafları ilə başlanır. Özünün mənəvi şikəstliyi, psixoloji sarsıntıları sayəsində yaddaşı ilə də ciddi problemlər yaşayan Bəhram fiziki əlillərin arasında onlardan daha çətin durumda olduğunu, mənən şikəstə çevrildiyini etiraf edir.\nYeni formalı səhnədən irəli gələn məsələlərin əhatəli yozumu üçün tam yeni əsas və köməkçi obrazlar daxil edilib.\nQuruluş müəllifi bütün mizanlarda sağlam aktyorlardan daha çox müxtəlif fiziki qüsuru olan yeniyetmə və gənclərin oyun imkanlarını verməyə çalışıb. Əsas ideyası insanın ali hissi sevgi olan tamaşanın aktyor heyətinin 80 faizi fiziki qüsurlu şəxslərdən ibarətdir.\nFiziki qüsurlu yeniyetmə və gənclərin rol aldığı tamaşanın əsas ideyasında da belə insanların dostluğa sədaqəti, insanlıq sevgisi dayanır.\nQızğın məşqdən vaxt tapan tamaşanın quruluşçu rejissoru Səidə Haqverdiyeva bir neçə sualımızı cavablandırdı:\nQuruluşçu rejissoru Səidə Haqverdiyeva\n- Nə üçün Cəfər Cabbarlıya müraciət etdiniz?\n- Bu əsəri seçməyimdə bir neçə nüans rol oynadı. Bilirsiniz ki, bu il Cəfər Cabbarlının 120 illiyi qeyd olunur. Bununla bağlı Azərbaycan teatrları onun müxtəlif əsərlərini səhnələşdirir. "Solğun çiçəklər" əsərini 17 yaşımda ikən oxumuşdum. Bu yaxınlarda yenidən təkrarladım və bu əsərə müraciət etdik.\n- Kukla Teatrının nəzdində fəaliyyət göstərən "Oyun" teatrı olaraq bu əsərin səhnə həllini tapmaq çətin olmadı ki?\n- Mənim üçün elə də çətin olmadı. Çünki 7 ildir "Oyun" teatr studiyasının həm rəhbəriyəm, həm də bir neçə tamaşanın pyesini mən yazmışam. Məhz bu işin çətin tərəfi odur ki, tamaşada rol alanlar arasında peşəkar aktyorlarla yanaşı qeyri peşəkar, həmçinin fiziki qüsurlu şəxslər də var. Onlarla bu gün məşq edirsən, sabahısı gün gələndə eyni ilə dünənki gün kimi sıfırdan başlayırsan. Yəni bir gün öncəki məşqin unudulub.\n- Neçə müddətdir məşqlər gedir?\n- Qısa müddətdir – cəmi 12 gün.\n- Tamaşada neçə nəfər rol alıb?\n- Əsərdə 5 nəfərdir. Amma biz bunu artırdıq. Pərinin, Saranın, Bəhramın dostları etdik. İstədim ki, fiziki qüsurlu şəxslər daha çox rol alsın.\n- Obraz seçimini necə etdiniz?\n- Deyim ki, bizim səhnəmizdə həm fiziki, həm də əqli qüsuru olan şəxslər var. Onlar arasında autizm sindromundan və daunizmdən əziyyət çəkən dostlarımız da tamaşada rol alıb. Seçim etmək üçün UAFA (Azərbaycana Birgə Yardım) təşkilatına üz tutduq. Eyni zamanda 5 nəfər əlilliyi olan şəxs var ki həmin təşkilata aidiyyatı yoxdur. Onları şəxsən tanıyıram və özüm seçmişəm. Ümumilikdə səhnədə 30 nəfərlik heyət olacaq. Tamaşanın dekabrın 6-da premyerası nəzərdə tutulub.\nQeyd edək ki, "Solğun sevgilər" tamaşasında Xəqani Əliyev, Aysel Əlizadə, Ülviyyə Əliyeva, Elnarə Qədimova, Nazlı Əliyeva, Türkay Cəfərli, Cavid İbrahimov, Səma Məmmədova, Rəsul Məmmədli, Rəsul Zəkiyev, Taleh İsmayılov, Günay Əhməd, Zümrüd Qasımova, Rüxsarə Zeynalova rol alıb.\nKütləvi səhnələrdə isə Şamxal Xələfli, Rafael Mustafayev, Nəsib Şamxalov, Rüfət Şahpələngov iştirak edir.


Gulnara Karimova azadlığı üçün 686 milyon dollar təklif edir | Azadliq\nHome Aktual Gulnara Karimova azadlığı üçün 686 milyon dollar təklif edir\nÖzbəkistanın mərhum prezidenti Islam Karimov-un həbsdə olan böyük qızı Gulnara Karimova özünə qarşı cinayət işinin bağlanması əvəzində 686 milyon dolları ölkə xəzinəsinə qaytarmağı təklif edir.\nAtasının xələfi Shavkat Mirziyoev-ə yazdığı məktubu onun Londonda yaşayan qızı Iman Karimova fevralın 25-də Instagram-da yayıb. Məktubda deyilir ki, Karimova-nın səhhəti pisləşir və illərdir övladlarını görmür.\n“Ailəmi və sağlamlığımı qorumaq naminə, düzgün şərtlər altında, ailəmə qalan və İsveçrədə dondurulmuş maliyyə vəsaitinə bütün iddialarıma geri götürməyə hazıram”, – yazan Karimova bunu, barəsindəki cinayət işinin bağlanması, açıq məhkəmə keçirilməməsi qarşılığında edə biləcəyini yazıb. Məktub rusca yazılıb.\nÖtən ilin martından Daşkənddə həbsdə olan Karimova məktubda gileylənir ki, əvvəlki məhkəmə işləri çərçivəsində ondan və övladlarından müsadirə olunan 1,2 milyard dollarlıq əmlak və nağd pul onun fəaliyyətinin Xəzinəyə vurduğu ziyana görə kompensasiya sayılmayıb.\nYeni cinayət işi niyə açılıb\nÖzbəkistanın Ali Məhkəməsi yanvarın 8-də Karimova və “digərləri”nə qarşı yeni məhkəmə başlandığını açıqlayıb.\nBaş Prokurorluq ötən ilin avqustunda bildirmişdi ki, Karimova-ya yeni cinayət işi onun iki sement zavodunda dövlətə məxsus səhmləri qanunsuz olaraq satın alması və sonradan xarici biznesmenlərə satması iddiaları ilə əlaqədardır.\nVaxtilə atasının mümkün varisi sayılan 47 yaşlı Karimova-nın adı İsveç və İsveçrədə çirkli pulyuma təhqiqatlarında da çəkilir.\nO, hələ atası sağ ikən, 2014-cü ildə Daşkənddə ev dustağı edilib. Karimov 2016-cı ildə dünyasını dəyişib və Shavkat Mirziyoev tezliklə onun yerinə keçib.\nKarimova 2017-ci ilin dekabrında 10 illik həbsə məhkum edilsə də, bir neçə aydan sonra cəzası ev dustaqlığına dəyişdirilib və 5 ilə salınıb.\nÖtən ilin martında onun ev dustaqlığının şərtlərini pozması iddia olunaraq yenidən həbsə göndərilib.\nMartda ABŞ-ın Ədliyyə Departamenti Karimova-nın beynəlxalq rüşvətxorluq sxemində iştirak etdiyini bildirib, onu ABŞ-ın xarici korrupsiya qanunlarını pozmağa çalışmaqda ittiham edib.


Azərbaycan və Almaniya ticarət və investisiyalar üzrə işçi qrupu yaradırlar\nBiznes və iqtisadiyyat xəbərləri 6 May 2011 19:28 (UTC+04:00)\nİqtisadi inkişaf naziri Şahin Mustafayevin başçılıq etdiyi nümayəndə heyəti mayın 5-də Berlində Almaniya-Azərbaycan biznes forumunda iştirak etmək məqsədilə Almaniyada səfərdə olub. Trend-in məlumatına görə, bu barədə nazirliyin cümə günü yaydığı məlumatda deyilir.\nBinzes forum İqtisadi İnkişaf Nazirliyinin dəstəyi, Almaniyanın Federal İqtisadiyyat və Texnologiyalar Nazirliyinin, Azərbaycanda İxracın və İnvestisiyaların Təşviqi Fondunun (AZPROMO), Azərbaycanın Almaniyadakı səfirliyinin təşkilatçılığı ilə keçirilib. Forumda kənd təsərrüfatı və qida sənayesi, enerji, maliyyə, logistika, turizm və digər sahələrdə fəaliyyət göstərən 250-ə yaxın iş adamı iştirak edib.\nBiznes forumda çıxış edən Mustafayev sözlərinə görə, bu forumda keçirilən işgüzar görüşlərin ölkələrimiz arasında əməkdaşlığın daha da genişlənməsində əhəmiyyəti var. O, həmçinin alman iş adamlarını Azərbaycanda yaradılmış əlverişli investisiya mühitindən yararlanmağa dəvət edib.\nAlmaniya Federativ Respublikasının federal iqtisadiyyat və texnologiyalar naziri Rainer Brüderin sözlərinə görə, Almaniya Azərbaycan ilə əlaqələrinin genişlənməsində maraqlıdır. O, bunun üçün hər iki ölkənin böyük potensiala malik olduğunu qeyd edib.\nBiznes forum çərçivəsində İqtisadi İnkişaf Nazirliyi ilə Federal İqtisadiyyat və Texnologiyalar Nazirliyi arasında "Ticarət və investisiyalar üzrə yüksək səviyyəli işçi qrupunun yaradılması" haqqında anlaşma memorandumu imzalanıb.\nAzərbaycan nümayəndə heyətinin Almaniyaya səfəri mayın 7-dək davam edəcək. Cümə günü Münhendə Almaniya-Azərbaycan biznes forumu və nümayəndə heyətinin bir sıra görüşləri keçiriləcək.


"İstifadəçi müzakirəsi:Reality006" səhifəsinin versiyaları arasındakı fərqlər — Vikipediya\n"İstifadəçi müzakirəsi:Reality006" səhifəsinin versiyaları arasındakı fərqlər\nİstifadəçi müzakirəsi:Reality006 (redaktə)\n13:04, 4 dekabr 2009 versiyası\n1.299 bayt əlavə edildi , 11 il öncə\n19:38, 21 sentyabr 2009 versiyası (redaktə)\n13:04, 4 dekabr 2009 versiyası (redaktə) (əvvəlki halına qaytar)\nSalam. Sizin də bayramınız mübarək. Patrul funksiyası bizdə hələ aktiv deyil. İnşallah 50 000 məqaləni keçəndən sonra aktivləşdirərik. --[[İstifadəçi:Sortilegus|Sortilegus]] 19:38, 21 Sentyabr 2009 (UTC)\n== Nümunələr ==\n[[NÜMUNƏLƏR4]] madde mi başka birşey mi? Çok düzensiz ve gereksiz göründü? Silinmesi gerekmez mi?--[[İstifadəçi:Reality006|Reality006]] 12:04, 4 dekabr 2009 (UTC)\nBir de ufak bir sorum olacak. [[Erməni qrupu]] diye bir dil grubu olmadığını biliyorum. Ama neden böyle bir madde var ki. Ermeni dilin kendi gramer kurallarına has bir dil başka bir dille bağlantısı yok. İngilizceden baktığıma göre onlar bir yazarın görüşüne göre Hint-İran dilleri kategorisine yerleştirmişler.--[[İstifadəçi:Reality006|Reality006]] 12:11, 4 dekabr 2009 (UTC)\nSalam. [[NÜMUNƏLƏR4]] kino səhifələrində tez-tez işlənən formalardır. İstifadəçi öz işini asanlaşdırmaq üçün bu səhifəni yaradıb. Yəni kinoyla bağlı hər hansısa məqalə yaratdıqda burdakı lazımi formaları ora köçürür. Təbii ki, gələcəkdə belə səhifələr silinəcək. Amma indilik kinoyla bağlı xeyli yarımçıq və üzərində iş gedən səhifələr olduğuna görə silinməməsi məsləhətdir. [[Erməni qrupu]] ilə bağlı məsələni mən dəqiqləşdirəcəm. Dəqiqləşdirməmiş səhifəni silinməyə göndərmək və ya "redirect" qoymaq lazım deyil. Hörmətlə:--[[İstifadəçi:Sortilegus|Sortilegus]] 13:04, 4 dekabr 2009 (UTC)\nMənbə — "https://az.wikipedia.org/wiki/Xüsusi:MobileDiff/585653"


Mənim Şiraz tərəfim (leytmotiv) – Novator.az\nElə çox gümansız da hər poeziya-lirika sakininin, Kitabıstan adamının bir Bağdad, bir Bəsrə, bir Ryazan (London, Paris, Afina və s.) tərəfi də var. Misilləmə misal üçün Füzulidə belədir: “…əsiri-möhnəti-Bağdad gördüyün könlüm”.\nMəni aparmadı Bağdada karvan –\nyazırdı və şairlərin arada-sırada şifrlərlə, affirmasiyalarla, şifraçanlarla, venzel-monoqramlarla, “gizlin yazı”lı namələrlə, mətnlərin canındakı ruhlarla qələmdən boylanmalarına, qərib səslərinə heyrətlənməyə bilmirsən.\nBurası da var ki, şair ömürbillah Şirazda (Ryazanda, Librevildə, Londonda və s.) olmaya da bilər, amma hətta o şairə hərdən-birdən ayağında yer göstərsə də, həmin şəhərin adı şair sözünün başında gələ bilər. İranda olmaya-olmaya şeirini Hafizin adı ilə, Şirazla bağlamağının səbəbi Hafizi “şairlər və rənglər içində müstəsna bir yerdə” (K.Yıldız) görən Yəhya Kamal Beyatlıda belədir:\nHafizin kabri olan bahçede bir gül var;\nYeseninə qayıdıram: Yesenin deyirdi ki, əgər şairsənsə:\nÖz damarlarından qanı çəkərək,\nvurub isidəsən özgə qanını…\nBurada şairliyin Allaha xoş gələn tərəfi, mənası da elə budur: adəmilik, insanilik…\nAmma yenə də Yesenin demiş “nə qədər füsünkar olsa da Şiraz” şairin vətəni daha çox şairdir, şairlərdir (İsmi Pünhan da bir artıq): məsələn, elə “güllər və şairlər şəhəri olan (hələ Şiraz üzümü, Şiraz xalçası qalsın bir yana) Şirazı dünyaya tanıdan Sədi və Hafiz misallı…\nDünyanın şifrli-şifraçanlı ucqar adamı olaraq sözümün bir arazbarı canı da var və bu arazbarı canda Sınıq körpüdən və Əyriqardan dolayı, bir də bir Şiraz (Hafiz, Sədi) yaşayır. Və Şiraz tərəfimin həmişə Şirazı xatırladan Yəhya Kamal, Sergey Yesenin kimi şairləri sırasında şair Çingiz Əlioğlu da var.\n…1983-cü ildə II kursda oxuyurdum. Çingiz Əlioğlunun “Alnından Ay doğan adam” adlı kitabı unudulmaz Rəsul Rzanın ön sözü ilə yenicə çapdan çıxmışdı. Tələbə yoldaşlarımdan ikisi müəllifdən avtoqraf almışdılar.\nAlnından Ay doğur adamın bu vaxt –\nşeirin birində belə deyilirdi. Müxtəsəri, alnımızdan Ay doğan vaxtlarımız idi. Yesenin də bu məzmunda deyib:\nElə bil böyükdü… onda Ay bir az…\n…İndi aradan aylı (və ulduzlu) illər keçib. Çingiz Əlioğlunun “Qapı” adlı kitabını oxuyuram. 2014-cü ildə nəşr edilməsinə rəğmən (Bakının yolları su yolu olsa da biz tərəflərə kitablar gec çatır), elə bilirəm kitab yenicə işıq üzü görüb və kitabın nairə nəşriyyat ətri də hələ getməyib.\nKitabın ilk bölümü “Şiraz şeirləri” adlanır. Məsələ də elə burasındadır. Çünki Çingiz müəllim həm də mənim (Əyriqarın ətəklərinə yaxın həm də Mirzə Qələmin) Şiraz tərəfimi işıqlandırır:\nŞirazda soruşdum mən bir aqildən:\nŞiraz hikmətinin sirri de nədir?\nƏslində bu hikmətin nə olduğunu, bu “Morze əlifbası”na oxşarlığı, bu vaqifanəliyi Çingiz Əlioğlu bilməmiş deyil, yoxsa bu növbəti əsrarlı bəndi yazardımı:\nMən hara getsəm də dönmüşəm eyzən,\nDünyanı dolaşıb çox kam almışam.\nNahaq axtarmasın qoy məni gəzən,\nHaçandı Şirazda ölüb qalmışam.\nÇingiz müəllimin bir arazbarı etirafı da təsirli və aqildir:\nŞiraza mən elə qədəm qoydum ki,\nelə bil əlimi Qurana basdım…\nMəsələ burasındadır ki, şair Çingiz Əlioğlu – olsun Yəhya Kamal, olsun Verlen, olsun Axmatova və s. – qədəmlərini Şiraza qoyarkən sanki həm də Sınıq körpüyə, Əyriqara, Dərbəndə, Səmərqəndə, Zəncana, Ərzincana, İsveçə, Norveçə qədəm basır. Çünki bir yeganəmiz Yer üzü, bir Vahid Vəhdət Dünyamız var! Çingiz müəllim özü demiş:\nMən ki, həm Şuşalı, həm Şirazlıyam.\nP.S. Borçalının işığı (arada-sırada kölgəsi də) zərrə-zərrə Təbrizdə də var, Parisdə də, Qahirədə də… Doğrudur, bu, əslən Borçalıdan olan şair Mirzə Mikrobda yoxdur, amma bunda nə Yəhya Kamal, nə Sergey Yesenin, nə Yesenini dilimizə çevirən Əliağa Kürçaylı, nə də Çingiz Əlioğlu günahkar deyillər. İçi olmayanın çölündən niyə inciyəsən ki?..\nMirzə Mikrobun sözünün təkrarı budur ki, güya biz Şirazı “tərifləməklə” indi də Fars… körfəzini öyürük.\n…Amma bunu mən demirəm; bunu da Çingiz Əlioğlu deyir:\nLap Şəki inciyib, Şirvan da küssə,\nOnlarda Şirazın kölgəsi vardır…\nÜstəgəl, Yesenin: “Əgər sən bircə dəfə mahnı oxumayıbsansa, deməli, Şuşadan xəbərin yoxdu, əgər yazmırsansa, deməli, Şirazdan deyilsən”.\n…son olaraq bunu da davudnəfəs demək istəyirəm: elə ki, gördüm Mirzə Mikrob öz “fars motivləri”ndən əl çəkmir, onda Sədi Şirazinin sözləri ilə cavab verdim:\nSübh vaxtı başında qızıl tacı olan kəsin\nAxşam namazında başı altda kərpic gördüm…\nMüəllifin başqa yazıları: • Bu dağların Abbası (retro) • Təkayaq (izomorfizm) • Borçalıda Overton pəncərəsi (maddeyi-tarix) • Bilbaoda Bayraq günü (olimpias) • “Kor xəlifə” Tiflisdə (antipod) • Oturduqca oyun oynamaq (reaksiya) • Bizim mizantrop Hökumət (təzkirə) •Mükafat marafonu (praemium) • Əyriqarda affirmasiyalarla yaşamaq (introversiya) • Emin Elsevərin baş keçidi (retro) • İbrahimxəlil süfrəsi (inversiya) • Süsən-Sünbüldə çaqqal ovu (lisenziyalı yazı) • Neyron yuvaları nişangah altında (innovasiya) • Əyriqarın qardaşı (ucqar havası) • Borçalı butaforiyası (debüt) • Küy-kələk kintoları (Süsən-Sünbül əhvalatı) • Can (aqape) • Dünyanın dadi-büsat çömçəsi (Aşıq Hüseyn Saraclı üçün ucqar havası) •Letargiyada erməni latayırları (kontrast) • Bulfüzul “burun”u (otolarinqologiya) • Gülümsə qarşıla ayrılıqları… (Rable gülüşü) • Frayburqda fındıq əhvalatı (sürrealizm səhifəsi) • Məhəmməd Əli Əyriqarda (bandaj)\nNazir müavini: “10 minə yaxın vergi ödəyicisinin b...


12 iyul, 2019 [14:28]\nBizimyol.info xəbər verir ki, Ekologiya və Təbii Sərvətlər Nazirliyinin Milli Hidrometeorologiya Departamentinin məlumata görə, Bakıda və Abşeron yarımadasında sabah hava dəyişkən buludlu olacaq, əsasən yağmursuz keçəcək.\nGecə saatlarında yarımadanın bəzi yerlərində şimşək çaxacağı ehtimalı var. Güclü şimal-qərb küləyi əsəcək. Havanın temperaturu Abşeron yarımadasında gecə 20-24, gündüz 26-31, Bakıda gecə 22-24, gündüz 28-30 dərəcə isti təşkil edəcək.\nRayonlarda isə bəzi yerlərdə şimşək çaxacağı, əsasən dağlıq və dağətəyi rayonlarda arabir yağış yağacağı, leysan xarakterli intensiv olacağı gözlənilir. Dolu düşəcəyi ehtimalı var. Qərb küləyi ayrı-ayrı yerlərdə arabir güclənəcək.


22:00:10●Ticarət açıqdır●Ticarət bağlıdır\n20 oktyabr 2020-ci il tarixində Bakı Fond Birjasında Azərbaycan Respublikası Maliyyə Nazirliyinin AZ0106020784 ISIN-li, 20 mln. manat həcmində, 1092 gün tədavül müddətli dövlət ortamüddətli istiqrazlarının (DOİ) yerləşdirilməsi üzrə hərrac keçirilmişdir.\nMaliyyə Nazirliyinin qərarına əsasən istiqrazların kəsmə qiyməti 97.5871 (9.9500%), orta ölçülmüş qiyməti 97.8513 (9.8445%) müəyyən edilmişdir. Sifarişlərin nominal qiymətlə ümumi məbləği 84,795,700.00 manat yerləşdirilmiş həcmi isə 30 mln. manat təşkil edilmişdir.\nİstiqrazların ödəmə tarixi 17 oktyabr 2023-ci il.


Cümə, 20 iyul 2018 11:46\nFələstin İslam Müqaviməti Hərəkatı HƏMAS sionist rejimin cümə axşamı günü Qəzzə zolağına hava hücumunda bir fələstinli mübarizin şəhid olmasına reaksiyada bildirib: Sionist rejim öz avantüralarının ağır bədəlini ödəyəcək.\nFələstinin MƏA İnformasiya Agentliyinin məlumatına görə, HƏMAS-ın əl-Qəssam batalyonları cümə axşamı gecə bir bəyanatda bildirib: Düşmənin Rəfəhin şərqində müqaviməti sərhəd postlarından birinə hücumunda Əbdülkərim İsmayıl Rizvan şəhid olub. Bu utandırıcı cinayət cavabsız qalmayacaq.\nBu bəyanatda əlavə olunub: Sionist rejimin hava hücumu axmaqlıqdır, bu hücumda düşmən məsuliyyət daşıyır və onun qüvvələri qanları ilə onu ödəyəcəklər.\nSionist rejimin qırıcı təyyarələri cümə axşamı günortadan sonra Qəzzə zolağının cənubunda Rəfəhin şərqinə hava hücumları ediblər. Nəticədə Əbdülkərim İsmayıl Rizvan şəhid olub, üç nəfər də yaralanıb.\nBu arada yerli dairələr bildiriblər: İşğalçı qüvvələr cümə axşamı günü məhdud şəkildə Qəzzə ərazisinə daxil olublar.\nMəlumata görə, sionist hərbçilər Qəzzə zolağı ilə işğal olunmuş ərazilər arasında Qəzzə əhalisinin cümə günü yürüşləri ilə qarşılaşmaq üçün təhlükəsizlik divarlarından 50 metr aralıda təhlükəsizlik hasarları çəkməyə başlayıblar.\nQəzzə əhalisi 30 martdan başlanan yürüşlər çərçivəsində hər gün Qəzzə ilə işğal olunmuş ərazilər arasına toplaşır, fələstinlilərin qanuni qayıdış haqqı, Qəzzənin mühasirəsinə son qoyulması və sionist rejimin cinayətlərinin durdurulmasını vurğulayır.\nSionist hərbçilərin Qayıdış Haqqı yürüşlərində şəhid etdikləri fələstinlilərin sayı indiyədək 137 nəfərə çatıb. Bundan əlavə bu dinc yürüşdə 15 mindən çox fələstinli yaralanıb.\nBu kateqoriyada daha ətraflı: « Sionistlərin Qəzzəyə hava hücumunda dörd fələstinli şəhid olub və yaralanıb\tFələstin Səhiyyə Nazirliyinin xəbərdarlığı »


Azərbaycanda ilk dəfə “Aortal qapağın minimal invaziv metodla protezləşdirilməsi” əməliyyatı həyata keçirilmişdir | Prof. Dr. Kamran Kazımoğlu Musayev\n28/10/2011 Xəbərlər Bəyən\nAzərbaycan Ürək və Damar Cərrahiyyəsi Cəmiyyətinin sədri, Mərkəzi Klinika Xəstəxananın Baş həkimi, ürək-damar cərrahı t.e.n. Dr. Kamran Musayev tərəfindən Azərbaycanda ilk dəfə minimal invaziv yolla uğurlu aortal qapaq cərrahiyyəsi əməliyyatı həyata keçirilmişdir.\nSon illərdə tibbin və texnologiyanın inkişafı ürək cərrahiyyəsində minimal invaziv əməliyyatların geniş vüsət almasına şərait yaratmışdır. XX əsrin axırlarında təqdim olunan bu əməliyyatlar son illərdə dünyanın inkişaf etmiş ölkələrində geniş yayılmışdır. Minimal invaziv ürək cərrahiyyəsi kiçik kəsiklə həyata keçirilir. Kəsiyin ölçüsü əməliyyatın növündən asılı olaraq 3-4 sm-dən 7-8 sm arasında dəyişir. Müasir dövrdə minimal invaziv yolla qapaq, şuntlama əməliyyatları, anadangəlmə ürək qüsurlarının ləğvi və s. əməliyyatlar həyata keçirilir. Robotun köməyilə ürək cərrahiyyəsi minimal invaziv əməliyyat növü hesab olunur və xüsusu dizayn olunmuş robot vasitəsilə həyata keçirilir.Minimal invaziv cərrahiyyənin ənənəvi cərrahiyyədən bir çox üstünlükləri var. Əməliyyat kiçik kəsiklə icra olunduğundan estetik baxımdan daha üstün hesab olunur ki, bu da gələcəkdə kiçik çapıqla müşaiyət olunur. Bu üsulun üstünlükləri daha az ağrı və travma, reanimasiya müddətinin az olması, cərrahiyyədən sonra yatış müddətinin azalması, infeksiya və qanaxma riskinin aşağı olması və daha az qan transfuziyası, qısa müddətdə sağalma və xəstənin iş aktivliyinin tez bərpa olunmasıdır. Sevindirici haldır ki, Avropa və Amerikada son illərdə geniş şəkildə tətbiq olunan minimal invaziv metod artıq Azərbaycanda da tətbiq olunmaqdadır. Texnologiya baxımdan bu ölkələrdən geri qalmayan Azərbaycanda da bu üsul tətbiq olunmağa başlanmışdır və uğurlu nəticələr əldə edilməkdədir.\nAzərbaycan Ürək və Damar Cərrahiyyəsi Cəmiyyətinin sədri, Mərkəzi Klinika Xəstəxananın Baş həkimi, ürək-damar cərrahı t.e.n. Dr. Kamran Musayev tərəfindən Azərbaycanda ilk dəfə minimal invaziv yolla uğurlu aortal qapaq cərrahiyyəsi əməliyyatı həyata keçirilmişdir. “Mini aortal qapağın protezləşdirilməsi” adlanan bu əməliyyat 8 sm-lik kəsikdən icra olunmuşdur. Aortal qapağın çatışmazlığından əziyyət çəkən xəstə Ə.Ə. (56 yaş) əməliyyatdan 5 gün sonra şəfa ilə evinə yazılmışdır. Onu da qeyd etmək lazımdır ki, Dr. Kamran Musayevin rəhbərliyi altında Mərkəzi Klinikada son illərdə minimal invaziv metodla aorta-koronar şuntlama və anadangəlmə ürək qüsuru əməliyyatları icra olunmuşdur. Aortal qapağın minimal invaziv metodla protezləşdirilməsi əməliyyatı Mərkəzi Klinikada və respublikamızda bu yenilikçi metodun geniş yayılmasına təkan verəcəkdir.


Rəşad Sadıqov: "Üç komanda arasında qızğın mübarizə gedəcək" | Report.az\nRəşad Sadıqov: "Üç komanda arasında qızğın mübarizə gedəcək"\nRəşad Sadıqov: "Üç komanda arasında qızğın mübarizə gedəcək" "Düşünürəm ki, “Qəbələ” layiqli qələbə qazandı. Bundan sonra avrokuboklara vəsiqə verən iki yer uğrunda 3 komanda arasında qırğın mübarizə gedəcək".\n4 May , 2022 19:54\n"Düşünürəm ki, “Qəbələ” layiqli qələbə qazandı. Bundan sonra avrokuboklara vəsiqə verən iki yer uğrunda 3 komanda arasında qızğın mübarizə gedəcək".\n"Report"un məlumatına görə, bunu "Zirə"nin baş məşqçisi Rəşad Sadıqov "Qəbələ"yə 0:3 hesabı ilə uduzduqları Azərbaycan Premyer Liqasının XXV tur oyunundan sonra "CBC Sport"a açıqlamasında deyib.\n40 yaşlı mütəxəssis oyuna yaxşı başladıqlarını söyləyib: "İlk hissəni böyük üstünlüklə keçirdik, nəzarət bizdə idi. Təəssüf ki, iki dəfə əks-hücumda yaxalandıq və qollar buraxdıq. İkinci hissədə vəziyyəti dəyişməyə çalışdıq. Amma rəqibin intizamlı müdafiəsini yara bilmədik. Heç də həmişə nəticə oyuna görə olmur. Ağır olacağını gözləyirdim. Çünki “Neftçi”yə qarşı 120 dəqiqə oynamışdıq. Məndə inam var idi ki, matçı çevirə bilərik. Oyundan narazı qala bilmərəm. “Qəbələ” kimi rəqibə qarşı ilk yarıda dominant idik”.\nSadıqov XXVI turda üz-üzə gələcəkləri "Qarabağ"la görüşə də toxunub: "Niyə 4 gün sonra oynayırıq, bilmirəm. Mövsümün sonlarıdır, təqvimdə boş günlər tapmaq olar. Amma yenə də qarşılaşmaya maksimum hazırlaşmağa çalışacağıq".\nBaş məşqçi "Premyer Liqada sona 3 tur qalmış çempionluğu təmim edən "Qarabağ"a çempionluq dəhlizi qurmaq fikriniz varmı" sualını belə cavablandırıb: "İstər “Qarabağ”, istərsə də başqa bir komanda olsun, belə bir ənənəmiz varsa, bizim üçün problem yoxdur. Düzü, bu haqda düşünməmişəm. Amma belə ənənəmiz varsa, hətta prinsipial rəqibə belə dəhliz qurmağa qarşı deyiləm.\nGənc mütəxəssis futbolçularının təcrübəli olduğunu söyləyib: "0:1 hesabı ilə də uduzsaydıq 3 xal itirmiş olacaqdıq. Bu gün hətta bərabərlik də bizə Konfrans Liqasına vəsiqə yolunda böyük üstünlük qazandıra bilərdi. Futbolda hər şey sən istədiyin kimi olmur. Fiziki cəhətdən isə bu gün rəqibdən daha yaxşı idik. Müəyyən rotasiyalar da etmişdik. Sadəcə üstün oynadığın zaman qollar buraxırsansa, bunun istər-istəməz təsiri olur. Beynəlxalq arenada ölkəmizi təmsil etmək istəyiriksə, vəziyyətlərə uyğun çıxış yolları tapmalıyıq".\nSadıqov “Qarabağ”ın “Qızıl dubl”una mane ola biləcəksiniz" sualına isə bu cür reaksiya verib: "Bizim kiməsə mane olmaq məqsədimiz yoxdur. Qarşıda hələ üç çempionat oyunu var, əvvəlcə bunları düşünürük. Meydana kiməsə mane olmaq üçün çıxmayacağıq. Hər bir komanda mövsümü titulla başa vurmaq istəyir. Amma ondan əvvəl çempinatda mübarizəmiz var".\nO, ölkə kubokunun final matçının Qəbələyə salınmasına da münasibət bildirib: "Mənim üçün fərqi yoxdur. Son illər bölgələrdə final görüşünün keçirilməsi ənənə halını halıb. Qəbələdə iqlim fərqi var, dağ zonasıdır. Əvvəllər Bakıda da, hətta Naxçıvanda da final görüşü olub. Çempionatdakı mübarizədən sonra kubok barədə düşünəcəyik".\nSadıqov son olaraq "Qəbələ" ilə matçda zədələnən Mehdi Cənnətovun durumu haqqında danışıb: "Onun ağrıları çox ciddi idi. Əvəzlənməsi ikinci hissədə hücum xəttini gücləndirməyimizə mane oldu".


Zaur Qurbanlının həbs müddəti uzadıldı | Xural qəzeti\nƏsas Səhifə/SİYASƏT/Zaur Qurbanlının həbs müddəti uzadıldı\nİyunun 24-də Nəsimi Rayon Məhkəməsində “Nida” Vətəndaş Hərəkatının üzvü Zaur Qurbanlının həbs müddətinin uzadılması ilə bağlı təqdimata baxılıb.\n“Media forum” saytının məlumatına görə, proses zamanı gənc fəalın vəkili Xalid Bağırov həbs qətimkan tədbirinin artırılmasının qanunsuz olduğunu bildirib. Vəkil qeyd edib ki, Zaur həbs olunandan bəri heç bir istintaq hərəkəti aparılmayıb, deməli, onun həbsdə saxlanmasına da ehtiyac yoxdur.\nLakin məhkəmə Zaur Qurbanlının həbs müddətinin 3 ay uzadılması barədə qərar çıxarıb.\nProsesdə Zaur Qurbanlının özü də iştirak edib. Xalid Bağırov “Media forum”a deyib ki, Zaurun səhhəti hazırda normaldır: “Onun sağlamlıq durumunun belə qalması üçün çox ehtiyatlı rəftar etmək lazımdır ki, vəziyyəti pisləşməsin”.\nZaur Qurbanlı aprelin 1-də həbs edilib. Baş Prokurorluğun Ağır Cinayətlərə Dair İşlər üzrə İstintaq İdarəsində ona mütəşəkkil dəstə tərəfindən qanunsuz olaraq partlayıcı maddələr əldə etmə, başqasına vermə, satma, saxlama, daşıma və gəzdirmə ittihamı irəli sürüb.\nZaur Qurbanlı talassemiya xəstəsidir. O, bronxial astma və böyrək xəstəliyindən də əziyyət çəkir.\nƏvəz Zeynallının Azərbaycana “30 İyun – Sevgililər Günü” müraciəti - VİDEOKLİP\nÇünki o, Novella Cəfəroğludur!


“Azərbaycan ayıq başla yaşanılası bir ölkə deyil” - KƏRAMƏT BÖYÜKÇÖL » Hurriyyet.org - Online qəzet\n“Ölkədə baş verən hadisələrə ayıq gözlə baxmaq mümkün deyil, gərək içəsən ki, bir az rahatlıq tapasan”\n“Mən millətin, xalqın ədəbiyyatını yaradıram”\n“Mən içməsəm də, özümü sərxoş kimi hiss edirəm... Çünki cəmiyyətə qarşı çıxan, qəbul olunmuş stereotiplərə cavab verməyən hər bir insan cəmiyyətin gözündə sərxoşdu”\n(Əvvəli bu linkdə: http://hurriyyet.org/xeber/men_atamin_ters_uzuyem_-_kramt_bykl)\n- Özünəməxsus fikri, düşüncəsi olan, istedadlı bir insan gördüm qarşımda.\n- Rafiq Tağıya deyirlərmiş ki, sənin yazılarını oxuyanda fikirləşirsən ki, harda qarşına bir adam çıxsa, vurub öldürərsən. Amma görüşüb söhbət edəndən sonra anlayırsan. Atam öz müsahibəsində ki, kəpənək kimi bir adam sanmış, təxminən həmin fikri özümə də aid edirəm.\n- Doğrudanmı, deyildiyi qədər çox içirsiniz?\n- Atam öz müsahibəsində deyib ki, Kəramət 24 saat içir, ayılmır. İndi mən içkiliyəm? Yox. Bəs niyə yalan danışır? Üç aydır dilimə içki vurmuram.\n- Ümumiyyətlə içməyəcəksiniz daha?\n- Yox. Niyə ki? Sadəcə hələlik ürəyim istəmir. Axşam ürəyim istəsə, içəcəyəm.\n- Yəni sizin üçün bu problem deyil, içki düşkünü deyilsiniz?\n- Yox, qətiyyən. Bir yazımda qeyd etmişəm ki, Azərbaycan ayıq başla yaşanılası bir ölkə deyil. Yəni ölkədə baş verən hadisələrə ayıq gözlə baxmaq mümkün deyil, gərək içəsən ki, bir az rahatlıq tapasan. Tarix boyu içki bütün şairlərin, yazıçıların, ümumiyyətlə yaradıcı insanların mənəvi dayağı olub.\n- Siz də həmin ənənəni davam etdirmək üçün içirsiniz?\n- Xeyr, ənənəni davam etdirmirəm, bu, təbii prosesdir. Narkotik maddələrdən uzağam, damara qulluq etmirəm.\n- Yəni təb gəlsin deyə içməlisinizmi mütləq?\n- Açığı, içki bu məsələdə kömək edir. Müsahibələrdən birində Pasternaka belə bir sual verirlər: “Deyilənə görə, siz çox içirsiniz, bu həqiqətən belədir?” Pasternak da cavab verir ki, xeyr, çox içmirəm, ömrümdə bircə dəfə içmişəm, qalan günlər paxmel açmışam. İndi onun kimi mən də içməsəm də, onsuz da özümü sərxoş kimi hiss edirəm.\nMən hazırda da sərxoşam. Çünki cəmiyyətə qarşı çıxan, qəbul olunmuş stereotiplərə cavab verməyən hər bir insan cəmiyyətin gözündə sərxoşdu. Misal üçün, əgər mən deyirəmsə ki, vətəni sevmirəm, demək sərxoşam.\n- Belə demək olarmı ki, siz zəmanəmizin “Kefli İsgəndəri”siniz?\n- Bəli. Mən fikirlərimlə, düşüncələrimlə sərxoşam. Misal üçün, bir dəfə yazmışdım ki, bizə dedilər, biriniz od olanda, biriniz su olun. Biz də birimiz od, birimiz su olduq deyə, ocağımız söndü. Ya da yazmışdım ki, göy üzünün hər iki üzünü çox sevirəm, bilmirəm, hansı üzünə tüpürüm. Yəqin fikirləşirlər ki, bunu ancaq içkili vəziyyətdə yazmaq olar. Amma içməyib e, sadəcə düşündüyünü yazıb.\n- Belə anlaşırlır ki, siz bu cəmiyyətin, bu dünyanın adamı deyilsiniz...\n- Bəli, deyiləm.\n- Bəs gələcəyinizi necə görürsünüz?\n- Narahat. Gələcəyim necə olmalıdır ki? Elə belə də olacaq da.\n- Heç bu dünyada özünüzü tapmaq haqda düşünürsünüz?\n- Yaradıcılıq özünü tapmaq deyil, əslində özünü tapmamaqdır, yəni daimi axtarışdır. Əgər özünü tapsan, onda nə yazacaqsan? Yazıçı, yaradıcı insan bütün ömrü boyu özünü axtarır, onun axtaışları elə yaradıcılıqdır.\n- Və heç nəyə baxmayaraq, məruz qaldığınız bütün hücumlara, üzləşdiyiniz neqativ münasibətə rəğmən yazmaqdan çəkinməyəcəksiniz?\n- Çəkinməyəcəksiniz deyəndə ki, neçə ildir heç nə yazmırdım, küsmüşdüm, amma bu cür kitab satışı aksiyası məni yazıb-yaratmağa ruhlandırır. Əsərlər yazıb, oxucularıma satacağam. Əminəm ki, bu ölkədə bir kitabımı 100 manata almağa hazır olan 200 nəfər sadiq oxucum var.\nOdur ki, növbəti əsərimi, “Leli və Məcnun” romanımı cəmi 200 tirajla çap etdirəcəyəm. Bir kitabı 100 manatdan satsam, 20 min manat qazanc götürəcəyəm. Bu 20 min manatı bir ilə paylaşdıracağam, olacaq mənim aylıq maaşım.Və bir ilə yeni roman yazacağam.\nMən millətin, xalqın ədəbiyyatını yaradıram. Təbii ki, kimsə deyə bilər ki, sənin yaratdığın ədəbiyyat bizə lazım deyil. Qoy olsun. Kim istəmirsə, oxumasın. Mən dediyim o 200 nəfər üçün yazacağam.\n- Maraqlı müsahibəyə görə təşəkkür edirəm və sizə yaradıcılıq uğurları, diləklərinizin gerçəkləşməsini arzulayıram.\n- Təşəkkür edirəm. Siz də sağ olun.\nQeyd: Kəramət Böyükçöllə söhbətimiz maraqlı alındı. Səsli-küylü çayxanada keçdi görüşümüz, bu üzdən bir neçə hissəyə böldüyüm yazı bir az gec hazır oldu, çünki ətrafdakı uğultu çox vaxt Kəramətin səsini üstələyirdi, bu da onu eşidib söylədiklərini köçürməyə mane olurdu. Amma peşman olmadım bu insanı tanımağıma. Çünki əslində bütün bu qalmaqallı fikirlərin, bəzən adama məntiqsiz görünən çıxışların, həddən artıq iddialı yazıların arxasında əslində istedadlı bir insanın durduğunu anladım.\nOnun “Pozğun” povestini (gah roman adlandırır bu əsəri, gah da povest, amma həcminə görə elə povestdir) də oxudum. Həqiqətən bu əsər oxucusu ilə rəmzlərin dili ilə danışır. Amma bu əsəri oxuyanda 60-cı illərin novator yazıçıları olan Mövlud Süleymanlı, Əkrəm Əylisli kimi qələm ustalarının əsərlərini xatırladım. Mənə görə, üslub eynidir. Kəramət heç bir yenilik etməyib bu əsəri ilə. Doğrudur, mövzu orijinaldır, amma yanaşma çox tanışdır. Odur ki, bu gün onun: “mən Cəlil Məmmədquluzadədən daha yaxşı yazıçıyam”,- deməyə haqqı çatmır əslində.\nBir də, axı Mirzə Cəlil sağlığında heç vaxt özünün kimdənsə daha istedadlı olduğunu iddia etməyib, sadəcə yazıb, yaradıb və özünə ölümündən sonra ölməz bir abidə ucaldıb hər birimizin qəlbində.\nTəbii ki, bu günün iddialı gənc yazıçılarının da nə vaxtsa bu yüksəkliyə ucalmalarını çox istərdim, bu yüksəkliyə, zirvəyə aparan yeganə yolsa yalnız və yalnız həqiqi istedaddan və yaradıcılıqdan keçir.\nQalmaqallı çıxışlarla, keçmişi qamçılamaqla ucuz piara nail olmaq çətin deyil, amma çox az olur bu cür “məşhurlug”un ömrü. Bu günün iddialı gənc yazıçıları, Kəramət Böyükçöl də onların sırasında, heç şübhəsiz istedaddan xali deyillər, amma çox təəssüf ki, öz istedadlarını doğru yola istiqamətləndirmirlər, onların istedadı xeyirli (qurucu) istedaddan çox, ziyanlı (dağıdıcı) istedad təsiri bağışlayır.\nOrijinallıq xatirinə bayağı fikirlər söyləmək, bayağı mövzulu əsərlər yazmaq onların adını tarixdə yaşadacaqmı görəsən? Şəxsən mən buna inanmıram.\nMənə görə əsl yaradıcılıq realist sənətlə bayağılıq arasındakı çox incə keçidi görüb aşmamaqdır. Təəssüf ki, bu günkü gənc qələm sahiblərimiz bu keçidi kobudcasına aşır, hər şeyi öz adı ilə çağırmağı özünəməxsusluq, orijinallıq, daha bilmirəm nə sayırlar.\nKəramət mənim xahişimlə mənə 10 manata satdığı “Pozğun” kitabına avtoqraf əvəzinə bu sözləri yazdı: “Mən pozğun deyiləm”. Onun və yaşıdı olan bu günün gənc qələm sahiblərinin pozğun olmadığına inanaraq bu yazını yekunlaşdırıram.


Bakı ilə Astana arasında ticarət dövriyyəsi 31% artıb - BİZNES - Fins.az\nBakı ilə Astana arasında ticarət dövriyyəsi 31% artıb\n2016-cı ilin yanvar-avqust aylarının yekunları üzrə Azərbaycanla Qazaxıstan arasında qarşılıqlı ticarət dövriyyəsinin həcmi $91 mln. təşkil edib, bu da ötən ilin analoji dövrünün göstəricisindən 31% çoxdur. Bu barədə energetika naziri Natiq Əliyev cümə axşamı rəsmi mətbuatda dərc olunan məqalədə qeyd edib.\n“2016-cı ilin 8 ayı ərzində Azərbaycanla Qazaxıstan arasında ticarət dövriyyəsinin həcmi $91 mln. təşkil edib. Bununla belə, hesabat dövrü ərzində $16 mln. Azərbaycan məhsullarının Qazaxıstana ixcracının payına düşüb, bu da 2015-ci ilin analoji dövrünü göstərixisi ilə müqayisədə 76% çoxdur. $75 mln. Qazaxıstandan idxalın payına düşüb, bu rəqəm 25% artıb”, - deyə nazir qeyd edib.\nN.Əliyev bildirib ki, indiyədək iki ölkə arasında iqtisadiyyat sahəsində əsaslı normativ-hüquqi baza formalaşdırılıb, 20-dən artıq sənəd imzalanıb.\n“Bu, Azərbaycanla Qazaxıstan arasında əməkdaşlığın dərinləşməsi, həmçinin ticarət-iqtisadi, nəqliyyat, yanacaq-enerji, ASK, elmi-texniki və mədəni-humanitar sahələrdə əlaqələrin genişləndirilməsinə əsas verir”, - deyə nazir qeyd edib.\nN.Əliyev həmçinin bəyan edib ki, yeni Bakı Beynəlxalq Dəmiz Limanının fəaliyyəti, Bakı-Tbilisi-Qars dəmir yolunun sitifadəyə verilməsi və Qazaxıstanın dəmir yolu nəqliyyatı və limanların genişləndirilməsinə dair reallaşdırdığı layihələr iki ölkə arasında əməkdaşlığı möhkəmləndirəcək, beynəlxalq nəqliyyat dəhlizləri qismində rollarını genişləndirəcək.


Kişiləri cəlbedici göstərən vasitə — qadin.birinde.az\nDöymənin qalıcı olmasını istəməyən kişilər bədənlərinə xına vasitəsi ilə müxtəlif naxışlar çəkdirir. Əgər siz xınanın ancaq qadınlara xas olduğunu düşünürsünüzsə, yanılırsınız. Siz xına naxışlarını yalnız qadınlarda görə bilərsiniz, amma bu, kişilərin də bədənində olduqca cəlbedici görünür.\nMəlumat üçün bildirək ki, hələ tunc dövründə həm uğur cəlb etmək üçün, həm də gözəllik üçün bədənə xına ilə naxışlar çəkmək dəbdə idi. Xına indiyədək də saçın boyanması üçün istifadə olunur. Ümumiyyətlə, bu ənənə artıq təxminən altı min ildir davam edir və buna görə utanmaq lazım deyil.


Aprel qazisi: “İcra başçısından ev istədim, “20 min ödəməlisən”- dedi” | Yüksəliş Naminə\nHome KORRUPSİYA Aprel qazisi: “İcra başçısından ev istədim, “20 min ödəməlisən”- dedi”\nPosted By: adminon: February 13, 2018 In: KORRUPSİYA, MANŞET\n“İcra Hakimiyyəti mənə ev verəcəyini deyib, 20 min manatımı aldı. Aylardır ortada nə ev var, nə də pulumuzu alan şəxs”, – Qarabağ qazisi, aprel döyüşləri iştirakçısı Arzu Ramiz oğlu Məmmədov belə deyir. Arzu Məmmədov Daşkəsən sakinidir. Deyir, yaralanandan, qolunu itirəndən və daimi müalicəyə ehtiyacı olandan ona kirayədə yaşamaq çətinləşib. Odur ki, Daşkəsən Rayon İcra Hakimiyyətinin başçısı Əhəd Abıyevə müraciət edib. Onu evlə təmin etməsini istəyib: “Vəziyyətimi başa saldım. İki uşaqla kirayədə, daimi müalicə almağın çətinliyini danışdım. O, mənə “bizim rayonda bunun üçün torpaq sahəsi və ya mənzil yoxdur. Ancaq Gəncə şəhərində var”-dedi. Sonra mənə Daşkəsəndən qeydiyyatdan çıxıb Gəncə şəhərinə düşməmi istədi. Sonra da Gəncənin icra başçısı Elmar Vəliyevlə danışıb, ev problemimi həll edəcəyini söylədi”.\nA.Məmmədov Əhəd Abıyevin dediyini edib: “Bizi Əhəd Abıyevin işçisi, icra hakimiyyətinin hüquqşünası İlhamə Bayramova əmin etdi ki, narahat olmayın, sizə Gəncədə 4 otaqlı, əşyalı, təmirli mənzil veriləcək. Sonra İlhamə Bayramova mənə bir daha zəng etdi. Dedi ki, Əhəd müəllim ev məsələsini həll edib. “Ancaq həmin mənzili almaq üçün gərək 20 min (20.000) manat ödəyəsiniz. O qədər pulumun olmadığını söylədikdə isə mənə “başqa cür alınmayacaq”, – dedi”.\nQarabağ qazisi deyir ki, bundan sonra ailəsi ilə məsləhətləşib. Valideynləri ona 13 min manat veriblər: “Qalan 7 min manatı isə borc-xərc tapıb İlhamə Bayramovaya verdim. Zülm bundan sonra başladı. Hər dəfə “ev nə oldu” – deyə, soruşanda “düzələcək” deyirdilər. Beləcə aylar keçdi. Axırda eşitdik ki, İlhamə Bayramovanı dələduzluqda ittiham edərək, həbs ediblər. Bir müddət sonra isə eşitdik ki, azadlığa buraxılıb. Mənə və ailəmə etdikləri ilə bağlı polisə şikayət ətizəsi ilə müraciət etdim. Bu zaman öyrəndim ki, həmin şəxs mənim kimi başqa bir Qarabağ qazisini də aldadıb. Həmin qazidən də ev verəcəyi vədi ilə pul alıb. Bu zaman haqlı olaraq sual yaranır: Bu insan niyə həbs olunmayıb?”\nArzu Məmmədov deyir ki, görünür, bu şəxs Əhəd Abıyevlə əlbirdir. Yoxsa çoxdan həbs edilərdi: “1 il əvvəl prokurorluqdan bildirdilər ki, İlhamə Bayramovanın işi cinayət işlərindən çıxarılıb. Ancaq mən istədiyim vaxt yenidən şikayət edə bilərəm. Fakt, bir dəfə şikayət etmişəm, araşdırmırlar. Səbəb nədir, bilinmir. Dələduz çox rahat həyatına davam edir. Mən isə verdiyim pulumu geri ala bilmirəm. Üstəlik, kirayədə min bir əziyyətlə yaşamağa məhkumam. Canımın ağrısını unudub, iki balamın gələcəyini düşünürəm. Bir evim olsun deyə müraciət etmədiyim yer qalmayıb. Heç yerdən cavab ala bilmirəm”.\n32 yaşlı Arzu Məmmədov 1-5 apreldə, Qarabağda Lələtəpə adlanan yüksəklik uğrunda gedən döyüşlərdə qolunu itirib, ayağından travma alıb, qulaqları yaxşı eşitmir. Daim müalicə almasa, ağrıları kəsmir. Üstəlik, evlidir və iki övladı var. Övladının biri görmə problemlidir. Deyir, döyüşlərdə top komandiri kimi iştirak edib. Topları düşmən işğalından azad etmək üçün əlindən gələni edib: “Aprelin 3-də, qızım Aydanın doğum günündə ağır yaralandım. Qolumu itirdim, bədəninin bir çox yerində dərin qəlpə yaraları var. Qulaq pərədələrim zədələndiyindən eşitməmdə də problem yaranıb. Eyni zamanda, məndə hipertoniya xəstəliyi baş qaldırıb. Artıq 1 il 10 aydır ki, hospitalda davamlı müalicə alıram. Bu müddət ərzində 5 dəfə amputasiya olunmuş qolumdan, 1 dəfə isə yaralı ayağımdan əməliyyat olunmuşam. Ayağımın əməliyyatı zamanı sinirimi zədələyiblər. Buna görə hələ də reabilitasiyada müalicə alıram. Qolum isə heç sağalmır”.\nArzu Məmmədov deyir ki, yaralandığı vaxtdan müalicə almaq üçün Bakıda ailəsilə birgə kirayədə yaşayır. Heç bir yerdən maddi dəstəyi olmadığını deyən, qazi ata-anasının da yaşlı təqadüçü insalar olduğunu söyləyir: “Onların da nəyisə yoxdur ki, mənə kömək etsinlər. Elə əllərindən gələn 13 min manat idi. İllərlə yığıb, üstünü də birtəhər borc-xərclə düzəltmişdilər. Onu da icra hakimiyyətinin nümayəndəsi aldı, vermədi. Atamgil də kirayədə yaşayır. İllər əvvəl oğlumun gözünü əməliyyat etdirmək üçün evlərini satıblar. Mənsə sağlamlığımı və işləmək qabiliyyətimi itirmişəm. Övladlarımın gələcəyi üçün heç nə edə bilmirəm. Prezident İlham Əliyevə, xanım Mehriban Əliyevaya və dövlətin bütün aidiyyatı qurumlarına üzümü tutub, kömək istəyirəm. Ümid edirəm ki, Azərbaycan torpaqlarının bütövlüyü uğrunda yarımcan bir qazinin səsinə səs verən tapılacaq!”\nA.Məmmədov sonda bildirir ki, o, Qarabağ müharibəsinin aprel döyüşlərində qazi olmasından fəxarət duyur: “Bu gün ehtiyac olarsa, Ali Baş Komandanın əmri ilə yarımcan olmağıma baxmayaraq, vətənimin torpaqları uğrunda yenə düşmənə qarşı vuruşmağa hazıram. Vətən sağ olsun, biz olmasaq da olar!” Əhəd Abıyev Əhəd Abıyev.\nMəsələyə münasibət öyrənmək üçün Daşkəsən Rayon İcra Hakimiyyəti ilə əlaqə saxlanılıb. İcra Hakimiyyətinin ümumi şöbəsindən İlhamə Babayevanın 1 il öncə işdən ayrıldığını, artıq onlarla çalışmadığını söyləyiblər: “O xanım hazırda bizim əməkdaş deyil. Əvvəl nə etdiyini isə bilmirik”. Qarabağ qazisinin Əhəd Abıyevlə bağlı dediklərinə isə icra başçısının köməkçisi münasibət bildirib. Deyib ki, Qarabağ qazisinin açıqlaması həqiqəti əks etdirmir: “Üstəlik, onun əmisi qızı bizim icra hakimiyyətinin əməkdaşıdır. Həmin xanım özü icra hakimiyyəti adından əmisi oğlunun sosial şəbəkədə yaydığı məlumatla bağlı açıqlama verib. Həmin açıqlamaya baxa bilərsiniz”.\nDaşkəsən Rayon İcra Hakimiyyətinin Sosial-iqtisadi inkişafın təhlili və proqnozlaşdırılması şöbəsinin müdir müavini Aidə Nağıyevanın həmin açıqlamasında bildirilir ki, aprel qazisi Arzu Məmmədovun sosial şəbəkələrdə yaydığı məlumat əsassız, böhtan xarakterlidir: “Arzu Məmmədov mənim doğma əmim oğludur və Gəncə şəhərində qeydiyyatdadır. Orada güzəştli şərtlərlə mənzil əldə etmək məqsədilə Daşkəsən Rayon İcra Hakimiyyətinin sabiq əməkdaşı, həyat yoldaşının əmisi qızı İlhamə Bayramovaya 20 min manat verdiyini söyləyir. Sosial şəbəkələrdə və müxalif media qurumlarında yaydığı video-çarxda Daşkəsən Rayon İcra Hakimiyyətinə qarşı bəzi neqativ iddialar irəli sürüb. Halbuki o, Gəncədə pasport qeydiyyatındadır və onun mənzil məsələsi Dövlət Sosial Müdafiə Fondunun Gəncə şəhər şöbəsinin səlahiyyətlərinə aiddir. Bu məsələnin Daşkəsən rayonuna heç bir aidiyyəti və bağlılığı yoxdur”.\nAidə Nağıyeva deyir ki, Arzu Məmmədovun Daşkəsən Rayon İcra Hakimiyyəti ilə bağlı yaydığı məlumatlar şər-böhtan xarakterli olmaqla əsassızdır: “Ona və ailəsinə qarşı, ümumiyyətlə, hər hansı bir hədə-qorxudan söhbət belə gedə bilməz. O, bəzi maraqlı şəxslərin təsiri altına düşərək onların qarayaxma kampaniyasına xidmət göstərir”.


Ev Cəmiyyət Azərbaycanın Milli Qəhrəmanı Əliyar Əliyev və şagirdləri\nAzərbaycanın Milli Qəhrəmanı Əliyar Əliyev və şagirdləri.\nFotonu qrafik dizayner, rəssam Rəsul Həsən paylaşıb.\nBu fotodakı şagirdlərin içində hazırda cənub cəbhəsindəki döyüşləri idarə edən və Füzuli, Cəbrayıl və Zəngilanın azad edilməsində xüsusi əməyi olan General Mayor Mais Bərxudarov da var.\nMais Bərxudarovun hamınıza tanış olan bir videosu var, orada deyir ki, “mənim bir arzum var, Əliyar Əliyevin mənə vermiş olduğu Azərbaycan bayrağını (hansı ki, həmin vaxt üzərinə Qələbə yazmışam) Əliyar Əliyevin şəhid olduğu Laçına sancım!”\nƏvvəlki məqaləABŞ hökuməti Google şirkətini məhkəməyə verdi\nNövbəti məqalədəMoskvada Azərbaycan və Rusiya XİN başçılarının görüşü olub


Təhqir, şər və böhtan onların siyasi simvollarına çevrilib\nTəhqir, şər və böhtan onların siyasi simvollarına çevrilib.\nRəsulzadə və Elçibəyin adı ilə yanaşı Kərimlinin də adını çəkdiyimə görə, oxuculardan üzr istəyirəm.\nİlk öncə, onu deyək ki, radikal müxalifət sonuncu mitinqlə iç üzünü daha açıq, daha aydın göstərə bildi. Əli Kərimli aşiqləri mitinqdən öncə rəhbərlərinin tapşırığı ilə sosial şəbəkələrdə xalqı təhqir etməyə başladılar. Əslində, bu, onların əsl üzləridir. Bu cür addım atmaqla Azərbaycan xalqına olan münasibətlərini ifadə etməyə çalışırlar. Radikal müxalifətin rəhbərliyindən tutmuş trollarına qədər hansı yuvanın quşu olduqlarını özləri də bilmədən birüzə verir.\nTəhqir, şər və böhtan onların siyasi simvollarına çevrilib. Çünki, dillərindən başqa bir iş də gəlmir. (Kim bilir, bəlkə də, gəlir, xəbərimiz yoxdur).\nMaraqlısı odur ki, Ə.Kərimli mitinqə topladığı qohum-əqrəbası ilə ölkədə inqilab etməyi düşünür. Nəzərə alsaq ki, mitinq iştirakçılarının sayı 700-800 nəfər idi, onlar heç "Məhsul" stadionunun özündə belə inqilab edə bilməzlər. Ümumiyyətlə, hökumətdən xahiş etmək lazımdır ki, bundan sonra Əli “müəllimin” mitinqlərinə balaca yerlər ayrılsın. "Məhsul" çox böyükdür və Əli “müəllim” tribunada nağıl danışarkən stadiondakı boş yerləri görüb xəyal qırıqlığına uğrayır.\nYaddan çıxmamış onu da deyək ki, müxalifətin radikal qanadı bu dəfə də fotosessiyaya geniş yer ayırıb. Əslində, onların mitinq keçirməsinin elə başlıca səbəbi siyasi biznes fəaliyyətlərinin inkişafına nail olmaqdır. Söhbət Əli Kərimli kimilərin rolu ilə lüğətimizə daxil olan "mühacir biznesi"ndən gedir. Mitinq fotoları Kərimli aşiqlərinin xarici ölkələrə mühacir səfərlərində "viza" rolunu oynayır. Onlar bu "viza"lar vasitəsilə - güya, mitinqlərdə iştirak etdiklərinə görə ölkədə sıxışdırıldıqlarını, təzyiqlərə məruz qalırdıqlarını deyib rahat şəkildə sığınacaq ala bilir.\nEyni zamanda, Məhəmməd Əmin Rəsulzadənin və Əbülfəz Elçibəyin plakatları altında min hoqqadan çıxan Əli Kərimlinin mövcud siyasi iftiraları, ən azından, Azərbaycan dövlətçiliyi uğrunda canından keçmiş bu şəxslərin ruhlarına təhqir hesab olunur. (Bu cümlədə Rəsulzadə və Elçibəyin adı ilə yanaşı Kərimlinin də adını çəkdiyimə görə, oxuculardan üzr istəyirəm).\nRəsulzadə və Elçibəyin adından istifadə edərək Azərbaycan xalqını hiyləgərcəsinə aldatmağa cəhd göstərən radikal müxalifətçilər utanmazcasına getdikləri yolun Rəsulzadə və Elçibəy yolunun davamı olduğunu iddia edirlər.\nAksioma ondadır ki, Kərimli bunu xaricdən qrant ala-ala, yadelli düşmənlərdən dəstək ala-ala iddia edir. İndi, radikal müxalifətin getdiyi yolun hansı yol olduğunu bildinizmi?\nBunlardan əlavə, özlərini müxalifətçi adlandıran bu radikalların mitinqində dindarların da iştirak etməsi məndə bir fikir yaratdı. Bir ateistin ətrafına toplaşmaq nə dərəcədə müsəlmanlığa yaxındır? Əli Kərimli və onun silahdaşlarının əksəriyyətinin ateist olması danılmaz faktdır. "Nida"nın demək olar ki, bütün üzvləri dinsiz və xüsusilə, islamofobdur. Məncə, Əli Kərimli öz oğlunun xaricdəki eyş-işrət məclisləri haqqında dindar tərəfdaşlarına birazca hesabat versin.\nEyni zamanda, müxalifətin radikal qanadının xaricdəki lələkləri olan Orduxan Teymurxan, Məhəmməd Mirzəli, Vidadi İsgəndərli və başqalarının da hakimiyyətlə mübarizəsini gördükdə, adamın onlara qarşı nifrəti daha da artır. Əvvəla, müxalifət nümayəndəsi olmaq heç də ayıb deyil. O, hər kəsin siyasi əqidəsinin təyinatıdır. Vətəndaş istəyərsə, iqtidarı dəstəkləyər, istəməzsə müxalifəti. Amma müxalifətçi olanda da gərək kişi kimi olasan. Hər ağızın açılışında söyüşün, təhqirin, şərin, böhtanın xaric olması insanın kimliyindən irəli gəlir. "Qəlb nə qədər gözəl olarsa, dildən dürr tökülər" demişlər.\nXaricdə oturub hansısa düşmən qüvvələr tərəfindən maliyyələşən radikal müxalifət nümayəndələri bütün günü Azərbaycan və dövlətçiliyimiz əleyhinə çıxışlar etməklə, videomüraciətlər yaymaqla məşğuldurlar. Görünür ki, Orduxan kimilərin havadarları ermənilərdir. Çünki, Orduxan və Vidadi kimilər Azərbaycan əleyhinə sərf etdikləri enerjini yaşadıqları xarici ölkədə "Xocalı soyqırımı"nın tanıdılması istiqamətində sərf etsəydilər, Azərbaycan xalqına bağlı olduqlarını göstərərdilər.